Καιρός: LIVE εικόνα από το πέρασμα του Ιανού στην Κέρκυρα - Newsbeast\nΠώς θα συνεχίσει να επηρεάζει τη χώρα\nΗ κακοκαιρία Ιανός συνεχίζει να σαρώνει τη χώρα μας, προκαλώντας πολλά προβλήματα και ζημιές. Το πρωί της Παρασκευής, η Εθνική Μετεωρολογική Υπηρεσία εξέδωσε επικαιροποιημένο έκτακτο δελτίο επικίνδυνων καιρικών φαινομένων, τονίζοντας πως σήμερα 18 Σεπτεμβρίου, ισχυρές βροχές και καταιγίδες, οι οποίες θα συνοδεύονται από πολύ θυελλώδεις ανέμους θα επηρεάσουν τα νησιά του Ιονίου – από την Λευκάδα και νοτιότερα – την Πελοπόννησο, τη Στερεά Ελλάδα – κυρίως την κεντρική – και την Εύβοια.\nΗ βροχή που έφερε ο Ιανός σε χάρτες: 185 χιλιοστά στο Ιόνιο μέσα σε 32 ώρες\nΙσχυρές βροχές και καταιγίδες καταγράφονται στο πέρασμα της κακοκαιρίας Ιανός που πλήττει τη χώρα μας.\n(ι) όπως αυτός καταγράφηκε από το δίκτυο αυτομάτων μετεωρολογικών σταθμών του Εθνικού Αστεροσκοπείου Αθηνών / meteo.gr από την αρχή της Πέμπτης 17/09 έως το πρωί της Παρασκευής 18/09 (Χάρτης 1) και\nΌπως προκύπτει από τον Χάρτη 1 ή υψηλότερη ολική βροχόπτωση καταγράφηκε στη Γαβαλού Αιτωλοακαρνανίας και ήταν ίση με 123 χιλιοστά. Σαφώς μεγαλύτερα ύψη βροχής καταγράφηκαν στις θαλάσσιες περιοχές, όπως φαίνεται και στον Χάρτη 2, με το μέγιστο να σημειώνεται στα ανοιχτά του Ιονίου και να είναι ίσο με 185 χιλιοστά.\nΟ «Ιανός» επισκέφτηκε και τα χωριά της Δυτικής Φθιώτιδας και για περισσότερο από μία ώρα έχουν «ανοίξει» οι ουρανοί. Οι κάτοικοι της περιοχής, όπως τουλάχιστον σημειώνουν στο ΑΠΕ ΜΠΕ, «δεν έχουν ξαναδεί τέτοια βροχή».\nΣαρώνουν τη Λευκάδα άνεμοι δέκα μποφόρ, «εξαφανίστηκαν» δύο αμμουδιές\nΣτη δίνη της κακοκαιρίας Ιανός βρίσκεται η Λευκάδα και ειδικά το νότιο τμήμα του νησιού, που σφυροκοπείται από τις 4 τα ξημερώματα.\nΘυελλώδεις άνεμοι που αγγίζουν και τα 10 μποφόρ και καταρρακτώδης βροχή πλήττουν περιοχές σε Βασιλική, Πόντι, Πόρο. Πολλοί δρόμοι έχουν πλημμυρίσει καθώς κατεβαίνουν χείμαρροι από τα γύρω βουνά, όπως περιγράφει το ΑΜΠΕ, ενώ επί ποδός βρίσκονται συνεργεία του δήμου με μηχανήματα που προσπαθούν να ανοίξουν διέξοδο του νερού προς τη θάλασσα απομακρύνοντας κορμούς δέντρων. Η Πυροσβεστική κάνει αντλήσεις υδάτων από ισόγεια και άλλους χώρους.\nΤα σχολεία είναι σήμερα κλειστά – η απόφαση είχε ληφθεί από χθες προληπτικά, ενόψει της έλευσης του «Ιανού».\nΤα ακραία καιρικά φαινόμενα που έχει προκαλέσει στην περιοχή του Ιονίου και της Δυτικής Ελλάδας, η κακοκαιρία «Ιανός», έχουν ήδη από το μεσημέρι της Πέμπτης, αρχίσει να «χτυπούν» και τον νόμο Ηλείας.\nΠτώσεις δέντρων σημειώθηκαν το πρωί της Παρασκευής στην περιοχή της Αμαλιάδας, από τον δυνατό αέρα, που αυτή την ώρα συνοδεύεται από βροχή.\nΣτο Αρκούδι ξερίζωσε δέντρα ο άνεμος.\nΣε επιφυλακή οι δήμοι του νομού Χανιών λόγω «Ιανού»\nΑπό το πρωί της Παρασκευής (18/9) τεχνικά συνεργεία του δήμου απομάκρυναν από παραλίες τις ειδικές ράμπες πρόσβασης ατόμων με κινητικά προβλήματα «seatrack» στη θάλασσα, καθώς κρίθηκε σκόπιμο να απομακρυνθούν, νωρίτερα του προγραμματισμένου χρονικού διαστήματος φύλαξής τους, για την αποφυγή πιθανής ζημιάς.\nΣτη λήψη προληπτικών μέτρων προχώρησε και ο δήμος Πλατανιά, ο οποίος παράλληλα σύμφωνα με ανακοίνωση, το προηγούμενο χρονικό διάστημα έχει προχωρήσει σε προγραμματισμένες εργασίες καθαρισμού τάφρων και φρεατίων ομβρίων υδάτων. Σύμφωνα με την ανακοίνωση, έχουν ήδη πραγματοποιηθεί παρεμβάσεις σε σημεία της παραλιακής ζώνης, στην περιοχή του Βόρειου Άξονα του, ενώ συνεχίζεται ο καθαρισμός και σε άλλα σημεία.\n«Οι υπηρεσίες και ο εμπλεκόμενος μηχανισμός του δήμου είναι σε ετοιμότητα για την αντιμετώπιση των όποιων προβλημάτων προκληθούν», καταλήγει η ανακοίνωση του δήμου όπως μεταδίδει το Αθηναϊκό Πρακτορείο Ειδήσεων.\nΕΛΛΑΔΑβροχεςΙανοςκαιροςκαιρος σημερακακοκαιριακακοκαιρια Ιανος


Ικανοποίηση σε Αθήνα – Λευκωσία μετά την κρίσιμη διαπραγμάτευση (video) - OnVolos.gr-To μεγαλύτερο Portal στην Μαγνησία\nΚ. Μητσοτάκης: Μπούμπερανγκ για τον προκάτοχό του η...\nΙκανοποίηση σε Αθήνα – Λευκωσία μετά την κρίσιμη διαπραγμάτευση (video)\nΤρία προσχέδια κειμένου και δέκα ώρες συζητήσεων. Η Σύνοδος Κορυφής στις Βρυξέλλες κατέληξε σε συμφωνία. Ελλάδα και Κύπρος συνηγόρησαν, μετά από μάχη, στο τελικό κείμενο, το οποίο περιλαμβάνει την απαραίτητη παραπομπή στη Συνθήκη της Ευρωπαϊκής Ένωσης περί κυρώσεων σε περίπτωση που συνεχιστούν οι προκλητικές ενέργειες της Τουρκίας.\nΌπως δήλωσε ο πρωθυπουργός Κυριάκος Μητσοτάκης: «Ήταν δύσκολη διαπραγμάτευση. Το τελικό κείμενο είναι αρκετά διαφορετικό από το αρχικό. Η κύρωση κατά της Τουρκίας δεν είναι αυτοσκοπός. Η απειλή της κύρωσης είναι αυτή που μπορεί να οδηγήσει σε αλλαγή συμπεριφοράς. Και αυτή θέλουμε».\nΑθήνα και Λευκωσία εκφράζουν ικανοποίηση από το αποτέλεσμα της Συνόδου, καθώς Κυριάκος Μητσοτάκης και Νίκος Αναστασιάδης με την ξεκάθαρη στάση τους κατάφεραν να σταλεί σαφές μήνυμα από την Ευρώπη, με την Τουρκία να μένει υπό στενή παρακολούθηση μέχρι τον Δεκέμβριο.\nΌπως αναφέρει το κείμενο: «Το Ευρωπαϊκό Συμβούλιο επιβεβαιώνει την πλήρη αλληλεγγύη του προς Ελλάδα και Κύπρο, των οποίων τα κυριαρχικά δικαιώματα πρέπει να γίνονται σεβαστά. Εκφράζει ικανοποίηση για τα πρόσφατα βήματα οικοδόμησης εμπιστοσύνης, καταδικάζει εντούτοις τις παραβιάσεις της κυριαρχίας της Κυπριακής Δημοκρατίας, καλώντας την Τουρκία να απόσχει από παρόμοιες ενέργειες στο μέλλον. Το Συμβούλιο υπογραμμίζει ότι η οριοθέτηση της υφαλοκρηπίδας και της ΑΟΖ θα πρέπει να επιλυθεί μέσω διαλόγου καλή τη πίστει και υπενθυμίζει πως, σε περίπτωση νέων προκλήσεων, θα χρησιμοποιήσει κάθε μέσο προκειμένου να υπερασπιστεί τα συμφέροντα των κρατών-μελών του».\n«Η Ελλάδα είναι διατεθειμένη, εφόσον δεν μπορούμε να καταλήξουμε σε συμφωνία, να παραπέμψει το θέμα στο διεθνές δικαστήριο της Χάγης και να δεχθεί την ετυμηγορία του. Ελπίζω αυτές οι συζητήσεις κάποια στιγμή να μην είναι διακοσμητικές αλλά να καταλήξουν σε απτό αποτέλεσμα», σχολίασε ο Έλληνας πρωθυπουργός.\nΟ Πρόεδρος της Κυπριακής Δημοκρατίας, Νίκος Αναστασιάδης, τόνισε πως: «Η απόφαση δημιουργεί θεσμικά -και το υπογραμμίζω- την προοπτική να συνεχίσουμε την προσπάθεια, έχοντας την ΕΕ στο πλευρό μας . Θα ήθελα να εκφράσω ιδιαίτερες ευχαριστίες προς τον Έλληνα πρωθυπουργό για την ισχυρή στήριξη αλλά και τους υπόλοιπους των ηγετών».\nΤη στρατηγική της πρόσκλησης σε διάλογο, αλλά εν μέσω φραστικών προκλήσεων, συνεχίζει εντούτοις η Άγκυρα.\n«Αυτοί που δεν μπόρεσαν να πλήξουν τη χώρα μας με κενές απειλές και εκβιασμούς και κωμικές και σκιώδεις ενέργειες στην Ανατολική Μεσόγειο, αναγκάστηκαν να ακούσουν τις εκκλήσεις μας για διάλογο», δήλωσε ο Τούρκος πρόεδρος Ρετζέπ Ταγίπ Ερντογάν.\nΑπό τη Βουδαπέστη, όπου συναντήθηκε με τον Ούγγρο ομόλογό του για τις εξελίξεις στην Ανατολική Μεσόγειο, ο Έλληνας υπουργός Εξωτερικών Νίκος Δένδιας τόνισε: «Από εκεί και πέρα, βέβαια, πρέπει να θυμόμαστε -δεν μπορούμε να το ξεχνάμε αυτό- ότι η Τουρκία εξακολουθεί να παραβιάζει τα κυριαρχικά δικαιώματα της Κύπρου και η Ένωση έχει υποχρέωση να επιδεικνύει την απαραίτητη αλληλεγγύη και απέναντι στην Κύπρο. Ελπίζω, πάντως, διατυπώνω αυτή την ελπίδα, η Τουρκία να ακολουθήσει το πρώτο βήμα που ήταν θετικό βήμα, την απόσυρση του “Oruc Reis”, με άλλα θετικά βήματα και ελπίζω ότι οι διερευνητικές μας συνομιλίες με την Τουρκία να ξεκινήσουν γρήγορα».\nΗ αλληλεγγύη προς Ελλάδα και Κύπρο είναι αδιαπραγμάτευτη, είχε διαμηνύσει εξαρχής ο Γάλλος πρόεδρος Μακρόν: «Νομίζω ότι δεν μπορούμε να ξαναρχίσουμε διάλογο με την Τουρκία εάν η Τουρκία περάσει τις κόκκινες γραμμές. Αν δεν αντιδράμε σε αυτές τις μονομερείς ενέργειες είναι κάτι που μας βοηθά, όχι, πρέπει να δείξουμε σταθερότητα και σαφήνεια».\n«Επιβεβαιώνουμε έντονα την αλληλεγγύη μας με την Ελλάδα και την Κύπρο και είναι πολύ σαφές ότι κανείς δεν μπορεί διασπάσει τους δεσμούς που έχουμε», δήλωσε η πρόεδρος της Ευρωπαϊκής Επιτροπής, Ούρσουλα Φον Ντερ Λάιεν.\nΜε θετικά στοιχεία, αλλά μακριά από την πραγματικότητα, χαρακτήρισε τις αποφάσεις της συνόδου το τουρκικό υπουργείο Εξωτερικών, που αναφέρει ότι: «Είναι θετικό ότι το κείμενο αναφέρεται στην απόφαση επανάληψης διερευνητικών συνομιλιών. Ωστόσο, αυτή η συνάντηση δεν περιορίζεται μόνο στον καθορισμό της θαλάσσιας δικαιοδοσίας, αλλά στοχεύει στην επίλυση όλων των προβλημάτων μεταξύ Τουρκίας και Ελλάδας».\nΑπό την πλευρά της η Γερμανίδα καγκελάριος Άγκελα Μέρκελ επισημαίνει: «Συζητήσαμε ότι είναι απαραίτητο να ληφθεί υπόψη η σχέση με την Τουρκία στο σύνολό της και ως εκ τούτου θέλουμε να συνεχίσουμε μια εποικοδομητική ατζέντα με την Τουρκία, υπό την προϋπόθεση ότι οι προσπάθειες για την κλιμάκωση των εντάσεων θα συνεχιστούν».\nΣτο κείμενο των συμπερασμάτων αναφέρεται επίσης ότι, δεδομένου πως θα συνεχιστούν οι προσπάθειες για παύση των παράνομων δραστηριοτήτων έναντι της Ελλάδας και της Κύπρου, το Ευρωπαϊκό Συμβούλιο συμφώνησε να ξεκινήσει μια θετική πολιτική ατζέντα ΕΕ-Τουρκίας.\nΣε ανταπόκρισή της από τις Βρυξέλλες για την ΕΡΤ, η Ειρήνη Ζαρκαδούλα, αναφέρει: «Όπως φαίνεται από το κείμενο συμπερασμάτων είναι μία συμφωνία γραμμένη πολύ προσεχτικά όπως συμβαίνει σε αυτές τις περιπτώσεις. Μία συμφωνία , η οποία προήλθε μετά από πολύωρες και επίπονες διαπραγματεύσεις και αμοιβαίες υποχωρήσεις.\nΆλλωστε αυτός είναι ο τρόπος με τον οποίο λειτουργεί η ΕΕ. Οι 27 ηγέτες κλήθηκαν να συζητήσουν και να βρουν έναν κοινό τόπο. Εξαιρετικά σημαντικό είναι το γεγονός είναι το ότι υπάρχει χρονοδιάγραμμα. Η ΕΕ θα συνεχίσει να παρακολουθεί τη συμπεριφορά της Άγκυρας και θα επανέλθει το Δεκέμβριο ακόμη και με κυρώσεις εάν κριθεί απαραίτητο. Είναι σαφές λοιπόν ότι μιλάμε για ένα κρίσιμο δίμηνο. Η αναφορά σε συγκεκριμένο χρονοδιάγραμμα ,όπως επισημαίνουν πηγές, ξεμπλόκαρε και την Κύπρο, η οποία εξέφρασε την ικανοποίησή της για τη συμφωνία. Είναι σαφές λοιπόν ότι δεν πρόκειται για κάτι αόριστο αλλά για συγκεκριμένες αποφάσεις , στοιχείο σημαντικό για τα ελληνικά και κυπριακά συμφέροντα».\nΙκανοποιημένη η Μέρκελ\nΑπό το Βερολίνο, ο Γιώργος Παππάς, σχολιάζει πως: «Ικανοποιημένη εμφανίστηκε η καγκελάριος Μέρκελ. Η «εκτεταμένη, μερικές φορές δύσκολη συζήτηση» που είχε με την Κύπρο και την Ελλάδα, τον Κυριάκο Μητσοτάκη και τον Νίκο Αναστασιάδη ήταν αναμενόμενη. Σημασία για τη Μέρκελ έχει ότι «στο τέλος τα βρήκαν».\nΕδώ και μήνες μεσολαβεί μεταξύ Αθήνας και Άγκυρας, είδε από πρώτο χέρι, πόσο μικρή είναι η απόσταση ανάμεσα σε μία διπλωματική λύση και μία πολεμική σύρραξη. Η μόνη επιλογή της ήταν η πολιτική λύση. Έβαλε στο παιχνίδι και το ΝΑΤΟ για έναν μηχανισμό επικοινωνίας μεταξύ Αθήνας και Άγκυρας για την αποφυγή στρατιωτικού «ατυχήματος» που ανακοίνωσε ο Στόλτενμπεργκ λίγο πριν το Συμβούλιο κορυφής.\nΌλα αυτά γιατί η Μέρκελ ήθελε να αποφύγει μία απόφαση κυρώσεων στην Τουρκία, που θα ήταν μονόδρομος χωρίς την αποκλιμάκωση στην ανατολική Μεσόγειο.\nΈπρεπε να λύσει και το γόρδιο δεσμό του κυπριακού βέτο στις κυρώσεις στο Λουκασένκο της Λευκορωσίας, που αν δεν περνούσαν θα ήταν η πιστοποίηση παράλυσης της ΕΕ στη διεθνή σκηνή.\nΜε δύο κράτη-μέλη της ΕΕ άμεσα απειλούμενα και τη Γαλλία υποστηρικτή τους, η Μέρκελ ήξερε ότι δεν μπορεί να χαϊδέψει πολύ την Τουρκία. Εξού και η γκρίνια της Άγκυρας. Γιατί πήρε μια «εποικοδομητική ατζέντα», και αυτό με προϋπόθεση τη συνέπεια στη μείωση των εντάσεων. Η ατζέντα δεν είναι παρά επιστροφή στο 2016, όταν ΕΕ και Τουρκία συμφωνούσαν για το προσφυγικό και την επικαιροποίηση της τελωνειακής σύνδεσης ΕΕ- Τουρκίας».\nΤρεις ήταν οι χώρες που έφεραν τις βασικές ενστάσεις και ακολούθησαν μία πιο σκληρή γραμμή, η Γερμανία, η Ισπανία και η Μάλτα.\nΚαι οι τρεις είχαν ταχθεί στο παρελθόν κατά της επιβολής κυρώσεων στην Άγκυρα, άλλες λιγότερο και άλλες περισσότερο ανοικτά, προβάλλοντας το βασικό επιχείρημα ότι ένα τέτοιο ενδεχόμενο θα δυσχέραινε πιο πολύ τις ευρωτουρκικές σχέσεις.\nΔεν ήταν τυχαία η αναφορά του ΠΘ στη Σ/Τ ότι «σε επίπεδο αρχηγών κρατών και κυβερνήσεων δεν υπήρχε πάντα λεπτομερής ενημέρωση για όλη τη διάσταση του θέματος», οπότε δεν υπήρχε και η ανάλογη κατανόηση ότι το ζήτημα δεν αφορά μόνο την Κύπρο και την Ελλάδα, αλλά τα γεωστρατηγικά συμφέροντας ολόκληρης της Ένωσης.\nΚαταλυτικό ρόλο έπαιξε η άτυπη πενταμερής που πραγματοποιήθηκε έπειτα από την απόρριψη από την Ελλάδα του πρώτου προσχεδίου. Δεν ήταν τυχαία η παρουσία της Γερμανίας από τη μία, όχι μόνο ως προεδρεύουσα χώρα, αλλά και ως ένας από τους βασικούς πιο «δύσκολους» παίκτες. Και του Εμανουέλ Μακρόν από την άλλη, σε μία ύστατη προσπάθεια να βρεθεί κοινός τόπος. Μάλιστα, σε αυτήν, η χώρα μας κατέθεσε όχι μία αλλά πολλές περισσότερες γραπτές προτάσεις, οι οποίες στο τέλος έγιναν σχεδόν στο σύνολό τους αποδεκτές.\nΑπό την Κωνσταντινούπολη η Αριάνα Φερεντίνου, μεταδίδει για την ΕΡΤ: «Η Άγκυρα μπορεί να κατάφερε να αποφύγει προς το παρόν τις άμεσες κυρώσεις, όμως και πάλι δεν είναι ικανοποιημένη. Συνεχίζει να τραβάει το σχοινί κατηγορώντας τις Βρυξέλλες για μεροληψία υπέρ της Ελλάδας και της Κύπρου. «Είμαστε μέρος της Ευρώπης. Αλλά δεν μπορούμε να επιτύχουμε την πρόοδο που επιθυμούμε, επειδή η Ελλάδα έχει θέσει υπό ομηρία τις πολιτικές της ΕΕ και τις ευρωτουρκικές σχέσεις,» είπε ο κ. Τσαβούσογλου σήμερα από τη Ρώμη, επιμένοντας ότι οι δραστηριότητες της Άγκυρας στην αν. Μεσόγειο γίνονται στη δική της υφαλοκρηπίδα και είναι απόλυτα νόμιμες.\nΗ Άγκυρα υπολογίζει ιδιαίτερα στην υποστήριξη της καγκελαρίου Μέρκελ καθώς η Γερμανίδα καγκελάριος φαίνεται να θέλησε να δώσει μια τελευταία ευκαιρία στην Τουρκία να κατεβάσει τους τόνους, να κάνει ουσιαστικά βήματα για έναν διάλογο με την Ελλάδα και να προσαρμοστεί σε ένα κώδικα συμπεριφοράς με κανόνες δικαίου. Αν τίποτε δεν αλλάξει ως το τέλος του χρόνου, τότε η Τουρκία θα αντιμετωπίσει κυρώσεις όπως αποφάσισαν χθες οι Ευρωπαίοι ηγέτες. Άρα η Τουρκία βρίσκεται υπό επιτήρηση και το μπαλάκι είναι πλέον στο γήπεδο της».\nΣτο στόχαστρο της κριτικής του έβαλε ο αρχηγός της αξιωματικής αντιπολίτευσης τους χειρισμούς του πρωθυπουργού\nΤο ερώτημα είναι γιατί τελικά πέταξε λευκή πετσέτα; Και μάλιστα τη μέρα που ανακοινώνεται επισήμως η ανάρτηση του Τουρκολιβυκού Συμφώνου στον ΟΗΕ. Τη μέρα που ανακοινώνεται συμφωνία των δυο πλευρών στο ΝΑΤΟ. Μια μέρα μετά την αναχώρηση Πομπέο από την Ελλάδα. Όσο δε γνωρίζουμε τί ακριβώς συμφώνησε, υπέγραψε και υπογράφει στο Βερολίνο, θα τα αποδίδουμε όλα αυτά στην απλή σύμπτωση» αναφέρει ο Αλέξης Τσίπρας.\n«Ο μοναδικός άνθρωπος σε ολόκληρο τον κόσμο που δεν είδε και δεν κατάλαβε τίποτα από την χθεσινή απόφαση του Ευρωπαϊκού Συμβουλίου και το μήνυμα που έστειλε στην Τουρκία, είναι ο κύριος Τσίπρας», σχολίασε ο κυβερνητικός εκπρόσωπος Στέλιος Πέτσας.\n«Αποδείχθηκε ότι ο κ. Μητσοτάκης δεν μπόρεσε να υπερασπιστεί τις Ελληνικές θέσεις και συμφέροντα», σχολίασε η πρόεδρος του ΚΙΝΑΛ Φώφη Γεννηματά.\n«Τα αποτελέσματα της Συνόδου Κορυφής, σε συνδυασμό με την επίσκεψη Πομπέο, εκθέτουν τόσο την κυβέρνηση, όσο και τα άλλα κόμματα, που έχουν εναποθέσει τα κυριαρχικά δικαιώματα της χώρας και την ειρήνη στην περιοχή σε ΕΕ, ΝΑΤΟ, ΗΠΑ», σχολίασε το γραφείο Τύπου του ΚΚΕ.\n«Η ΕΕ νομιμοποίησε την εγκληματική δράση της Τουρκίας στην ελληνική κυριαρχία. Νομιμοποίησε διά της σιωπής της το παράνομο τουρκολιβυκό μνημόνιο που η ίδια είχε καταδικάσει», αναφέρει η Ελληνική Λύση.\nΑπό την πλευρά του ο Μιχάλης Κριθαρίδης εκπρόσωπος τύπου του Μέρα25, επισημαίνει: «Μηδέν εις το πηλίκον» όσο κι αν η Κυβέρνηση και τα μέσα της θα προσπαθήσουν να παρουσιάσουν ως θρίαμβο του κ. Μητσοτάκη.\nΣτο μεταξύ, την Πέμπτη και μετά από διάστημα εννέα μηνών πρωτοκολλήθηκε στον ΟΗΕ το τουρκολυβικό μνημόνιο. Μία διαδικασία τυπική, η οποία, όπως έλεγαν ελληνικές διπλωματικές πηγές, δεν προσδίδει νομιμότητα στο κείμενο, ούτε σημαίνει αναγνώριση του περιεχομένου από τα Ηνωμένα Έθνη.\nΡεπορτάζ: Κάτια Αντωνιάδη, Μαρίνα Παπαδάκη, Αριάνα Φερεντίνου, Γιώργος Παππάς, Δημήτρης Γκάτσιος, Νίκος Μελέτης, Ειρήνη Ζαρκαδούλα\nΠυρπολήθηκε αντιπολιτευόμενη δημοσιογράφος στη Ρωσία\nΚαι ξανά προς τη δόξα τραβά η ΑΕΚ που σάρωσε την Σαραγόσα και την Κυριακή διεκδικεί το τρόπαιο\nΔιάλογο αποφάσισαν Δένδιας και Τσαβούσογλου παρά τις...\nΝέο πρόγραμμα «ΕΞΟΙΚΟΝΟΜΩ-ΑΥΤΟΝΟΜΩ»: Επιδότηση έως 85% – Όσα...


Κολλάει ο υπολογιστής. Τι μπορώ να κάνω; 12+ λύσεις να δοκιμάσετε\nΑρχική Howto “Κολλάει” ο υπολογιστής. Τι μπορώ να κάνω; 12+ λύσεις που μπορείτε να...\nΤο “κόλλημα” είναι το βασικότερο σύμπτωμα του υπολογιστή μας που προσδιορίζει ότι κάτι δεν πάει καλά. Μπορεί να προέρχεται από πάρα πολλούς λόγους, γεγονός το οποίο κάνει την επίλυση αυτού του προβλήματος ακόμη δυσκολότερη, τόσο για τους απλούς χρήστες, όσο και για τους τεχνικούς.\nΒρείτε και απενεργοποιήστε όσα δεν χρειάζεστε και στην συνέχεια κάντε επανεκκίνηση (διαβάστε αναλυτικότερα σε αυτό το άρθρο).\nΤο μεγαλύτερο μειονέκτημα των σκληρών δίσκων από την πρώτη μέρα κατασκευής τους. Η εγγραφή των δεδομένων στον σκληρό δίσκο γίνεται με τέτοιο τρόπο που τις περισσότερες, αν όχι όλες τις φορές, ένα αρχείο δεν βρίσκεται σε ένα φυσικό σημείο πάνω στην επιφάνεια του σκληρού, αλλά “κομμένο” σε δεκάδες κομμάτια σε διαφορετικά σημεία. Αυτό προκαλεί την κεφαλή του σκληρού να ψάχνει από σημείο σε σημείο για να το διαβάσει, προκαλώντας καθυστέρηση.\nΣε windows 8 πηγαίνετε με το ποντίκι στην δεξιά πλευρά της οθόνης, επιλέξτε την αναζήτηση και γράψτε “defrag“. Εκτελέστε το μοναδικό αποτέλεσμα που θα σας εμφανίσει.\nΗ registry είναι η “καρδιά” του λειτουργικού μας συστήματος, και πρέπει ή να μην την πειράζουμε καθόλου ή πάντα με τεράστια προσοχή. Ο καθαρισμός της όμως κάποιες φορές είναι αναγκαίος, καθώς πολλά προγράμματα αφήνουν κατάλοιπα και αυξάνουν άσκοπα το μέγεθος της.\nΠιστεύετε ότι ξέχασα κάτι; Έχετε οποιαδήποτε απορία;\nΠροηγούμενο άρθροΠως καθαρίζω το ιστορικό του Browser μου (IE, Chrome, Firefox, Safari)\nΕπόμενο άρθροΔείτε και απενεργοποιήστε όσα προγράμματα καθυστερούν την εκκίνηση του υπολογιστή σας\nΆννα-Μαρία Ζάχου 28 March, 2014 at 11:57 pm\nΤο έκανα, ευχαριστώ πολύ! Κολλούσε πολύ, ειδικά οταν εβαζα να δω alpha απο live stream ή youtube! Τωρα μια χαρά ολα!! Thanksss!!


O AΛΕΞΑΝΔΡΙΝΟΣ ΠΡΟΚΑΘΗΜΕΝΟΣ ΣΤΟΝ ΔΙΟΙΚΗΤΗ Β΄ ΠΤΕΡΥΓΑΣ ΤΟΥ ΑΙΓΥΠΤΙΑΚΟΥ ΣΤΡΑΤΟΥ ΣΤΗΝ ΑΛΕΞΑΝΔΡΕΙΑ\nΤην 15η Ιανουαρίου ε.έ., η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄, συνοδευόμενος από τον Πατριαρχικό Επίτροπο Αλεξανδρείας Σεβασμ. Μητροπολίτη Άκκρας κ. Νάρκισσο, πραγματοποίησε επίσκεψη στην έδρα του Αρχηγού Βόρειας Πτέρυγας του Αιγυπτιακού Στρατού στην Αλεξάνδρεια, Ενδοξ. Στρατηγού κ. Ali Achmaoui, Μετά την ανταλλαγή των καθιερωμένων ευχών για το νέο έτος, ο Προκαθήμενος της Αλεξανδρινής Εκκλησίας συζήτησε με τον κ. Διοικητή ευρύ φάσμα θεμάτων που αφορούν την παρουσία του παλαίφατου Πατριαρχείου και του Ελληνισμού στην Αλεξάνδρεια και στην Αίγυπτο γενικότερα, ενημερώνοντας για την ιεραποστολική και ανθρωπιστική δράση του σε ολόκληρη την Αφρικανική Ήπειρο. Ο Μακαριώτατος αναφέρθηκε στην σπουδαία συνεισφορά και δράση του Αιγυπτιακού Στρατού ο οποίος, όπως χαρακτηριστικά ανέφερε, συμβάλλει τα μέγιστα υπέρ της σταθερότητας και της ειρήνης στην ευρύτερη περιοχή της Μεσογείου, ευχόμενος για την ακμαιότητα, την πρόοδο και την ευημερία των όλων των στελεχών του. Στη συνέχεια, εξέφρασε τη χαρά και την ικανοποίηση για την συνάντηση αυτή, ευχαριστώντας στο πρόσωπο του Αρχηγού Β΄ Πτέρυγος τον Εξοχ. Πρόεδρο της Αραβικής Δημοκρατίας της Αιγύπτου κ. Άμπντελ Φατάχ Αλ Σίσι, -ο Οποίος είχε διατελέσει στο παρελθόν Διοικητής Β΄ Πτέρυγος Αλεξάνδρειας-, για την προστασία που παρέχει στο Ελληνορθόδοξο Πατριαρχείο. Από την πλευρά του ο Διοικητής κ. Achmaoui, αναφέρθηκε στην ιδιαίτερη ευλογία που αισθάνεται από τον Θεό, για την Β΄ Πτέρυγα και ολόκληρο τον Αιγυπτιακό Στρατό, να υποδεχθεί τον Αλεξανδρινό Προκαθήμενο τονίζοντας ότι αποτελεί ιδιαίτερη τιμή για τον ίδιο και για το Σώμα, η παρουσία του Πατριάρχου. Μετά την ανταλλαγή αναμνηστικών δώρων, αντιγράφου Ελληνορωμαϊκού αμφορέα και φωτογραφικού λευκώματος εκ μέρους της Α.Θ.Μ. και του Θυρεού Β΄ Πτέρυγας Στρατού της Αλεξάνδρειας εκ μέρους του κ. Διοικητού, ο Μακαριώτατος προσκάλεσε τον Διοικητή να επισκεφθεί το Πατριαρχείο, για να θαυμάσει από κοντά το μεγαλοπρεπές Πατριαρχικό Μέγαρο, τα Μουσεία και την ιστορική Πατριαρχική Βιβλιοθήκη.


Δημιουργία ημερολογίου στο Word Online - Word\nΔημιουργία ημερολογίου στο Word Online\nΕπιλέξτε ένα από τα πρότυπα ημερολογίουκαι ανοίξτε το σε ένα πρόγραμμα Office για το Web για να το κάνετε δικό σας (ορισμένα ημερολόγια είναι για επεξεργασία σε Word για το web, ορισμένα σε Excel για το Web και άλλα λειτουργούν σε PowerPoint για το Web ).\nΣυμβουλή: Εάν βρίσκεστε ήδη σε Word για το web, ανατρέξτε στο θέμα όλα τα πρότυπα ημερολογίου, μεταβαίνοντας στο αρχείοWord για το webΝέακαι, στη συνέχεια, κάτω από τις εικόνες προτύπου, κάντε κλικ στην επιλογή περισσότερα στο Office.com.\nΘα βρίσκεστε στη σελίδα "πρότυπα για το Word". Στη λίστα κατηγοριών, κάντε κλικ στην επιλογή Ημερολόγια.\nΚαθώς εργάζεστε στο ημερολόγιο, πιθανόν να θέλετε να μετονομάσετε ένα αρχείο σε αυτό. Εάν περιλαμβάνει εικόνες, μπορείτε να αλλάξετε τις εικόνες κράτησης θέσης με εικόνες που είναι κατάλληλες για εσάς. Διαγράψτε τις εικόνες που δεν θέλετε και, στη συνέχεια, εισαγάγετε εικόνες από τον υπολογιστή σας ή Προσθέστε εικόνες clip art στο αρχείο σας.\nΌταν ολοκληρώσετε το ημερολόγιο, εκτυπώστε το ή δημοσιεύστε το online. Αυτό μπορείτε να το κάνετε με το ημερολόγιο ακόμα ανοιχτό στο Word για το web. Δεν χρειάζεται να το αποθηκεύσετε πρώτα (αυτό έχει ήδη γίνει για εσάς).\nΣημείωση: Εάν δεν βλέπετε ένα παράθυρο διαλόγου Εκτύπωση, κάντε κλικ στη σύνδεση για να ανοίξετε μια έκδοση PDF του ημερολογίου σας. Από εκεί, χρησιμοποιήστε την εντολή "Εκτύπωση" του προγράμματος PDF.


(21.03.2012) Θεμελίωση του νέου Ιερού Ναού Αγίων Ραφαήλ, Νικολάου και Ειρήνης-Λαγυνών - ΝΕΑ - ΙΕΡΑ ΜΗΤΡΟΠΟΛΗ ΛΑΓΚΑΔΑ\nΑνακοινούται ότι την Τετάρτη 21 Μαρτίου 2012 ο Σεβασμιώτατος Μητροπολίτης Λαγκαδά, Λητής και Ρεντίνης κ.κ. Ιωάννης θα χοροστατήσει του Όρθρου και θα προεξάρχει της προηγιασμένης Θείας Λειτουργίας στον Ιερό Ναό Αγίου Νικολάου-Λαγυνών.\nΜετά το πέρας της προηγιασμένης Θείας Λειτουργίας θα τελεσθεί αγιασμός θεμελίωσης με την ευλογία του Σεβασμιωτάτου Ποιμενάρχου μας κ.κ. Ιωάννου, του νέου Ιερού Ναού Αγίων Ραφαήλ, Νικολάου και Ειρήνης, υπό του Σεβασμιωτάτου Μητροπολίτου Μυτιλήνης, Ερεσσού και Πλωμαρίου κ.κ. Ιακώβου και κατευόδωση της Τιμίας Κάρας.


«ΣΤΕΛΛΑ TRAVEL, Η ΓΗ ΤΗΣ ΑΠΑΓΓΕΛΙΑΣ» ΜΙΑ ΠΑΡΑΣΤΑΣΗ ΤΗΣ BIJOUX DE KANT | 22 Ιουνίου-28 Ιουλίου 2013 | Δημοτικά Σφαγεία Αθηνών – CAMERA STYLO\n«Στέλλα travel: η γη της απαγγελίας». Ένα ηθογραφικό θρίλλερ. Μια τραγωδία. Μια πενιχρή απόδειξη περί της μη υπάρξεως Θεού. Ένα σχόλιο πάνω στην ομορφιά. Ένα σχόλιο πάνω στην αμαρτία. Μια ερωτική ιστορία. Μια προσπάθεια απόδειξης ότι το έτος 1955 δεν υπήρξε ποτέ. Ένα ταξίδι. Κανένα ταξίδι. Όλα αυτά και τίποτε απ’ αυτά.\nΛένα Δροσάκη, Μαριάνθη Παντελοπούλου, Αινείας Τσαμάτης.\nΔημοτικά Σφαγεία Αθηνών > Ταύρος – Ρούφ\nΔιεύθυνση: Πειραιώς 225 και Επταλόφου\nΠληροφορίες – Αγορά Εισιτηρίων:\nΊδρυμα Μιχάλης Κακογιάννης – Πειραιώς 206 / 210.34.18.550.\nΣύνταγμα, Πειραιάς, Γλυφάδα, Metro Άγιος Δημητρίος & Mall Athens Μαρούσι.\nPosted in ΘΕΑΤΡΟ,ΙΔΡΥΜΑ ΜΙΧΑΛΗΣ ΚΑΚΟΓΙΑΝΝΗΣ,ΠΟΛΙΤΙΣΤΙΚΗ ΑΤΖΕΝΤΑ,ΠΟΛΙΤΙΣΤΙΚΗ ΕΝΗΜΕΡΩΣΗTagged Bijoux de Kant,ΔΗΜΟΤΙΚΑ ΣΦΑΓΕΙΑ ΑΘΗΝΩΝ,Η ΓΗ ΤΗΣ ΑΠΑΓΓΕΛΙΑΣ,ΣΤΕΛΛΑ TRAVELBookmark the permalink.


Cine Tweets: Το Χώμα Βάφτηκε Κόκκινο (1966)\nΦέτα γουέστερν με φόντο τα Μετέωρα. Τρένα που σφυρίζουν, άλογα να καλπάζουν και πιστολίδι για την καρδιά μιας φτωχής πλην όμορφης κορασίδας (η Μαίρη Χρονοπούλου στα καλύτερά της). Εμφανώς επηρεασμένο από τη δουλειά του Σέρτζιο Λεόνε, βέβαια ο Κούρκουλος δεν είναι Κλιντ Ίστγουντ, ούτε ο Μιμης Πλέσσας είναι Ένιο Μορικόνε (η ενορχήστρωσή του πάντως είναι πολύ εύστοχη). Ο Θεσσαλικός κάμπος παρείχε τα απαραίτητα τοπία και ο Νίκος Φώσκολος τις απαραίτητες ίντριγκες για την δραματική κορύφωση. Τοποθετείται στα 1910 περίπου όπου οι αγρότες έκαναν αγώνα για να καλλιεργούν δική τους γη κι όχι των μεγαλοτσιφλικάδων. Οι χαρακτήρες είναι φανταστικοί έκτος από έναν, τον Μαρίνο Αντύπα ο οποίος έζησε εκείνη την εποχή και αφιέρωσε τη ζωή του στον αγώνα των αγροτών. Με τον Κατράκη πατέρα κέρβερο αυτή η βουκολική καουμπόικη τραγωδία πέτυχε διεθνή αναγνώριση και μια υποψηφιότητα για Όσκαρ καλύτερης ταινίας.\nκαι κάποιες τολμηρές σκηνές με πιο χαρακτηριστική αυτή όπου η Ζέτα Αποστόλου πλένεται στο βαρέλι και την παίρνει μάτι ο Φαίδων Γεωργίτσης\nΑναρτήθηκε από Γιώργος Καλαποθαράκος στις 12:09 μ.μ.\nΕτικέτες ***1/2, 1966\nΓιώργος Καλαποθαράκος 30 Απριλίου 2012 - 12:19 μ.μ.\nΑλήθεια, πως γίνεται ο Κούρκουλος να καλπάζει και ταυτόχρονα να πυροβολεί με την καραμπίνα του 7-8 φορές; Είχαν επαναληπτικές από τότε; Μια ακόμα απορία, αφού ο Κούρκουλος έκανε 10 λεπτά να ανέβει το βράχο στα Μετέωρα, πως μετά από λίγο τον περιτριγύρισαν μαυροντυμένες γυναίκες; Είχε κυλιόμενες από την άλλη;\nΑνώνυμος 25 Οκτωβρίου 2012 - 11:58 μ.μ.\nGiORGO AYTA VRIKES NA PIS GIA AYTI THN KATAPLIKTIKOTERI TAINIA !!!! H IRONIA SOY EINAI GELIA\nΓιώργος Καλαποθαράκος 30 Οκτωβρίου 2013 - 6:50 μ.μ.\nέχεις δίκιο, έκανα κακό χιούμορ, μάλλον είχα γαμήσει εκείνη τη μέρα αλλιώς δεν εξηγείται.\nnikos langas 18 Ιουλίου 2019 - 10:43 π.μ.\nΚΑΤΑΡΧΑΣ Η ΚΑΛΙΤΕΡΗ ΤΑΙΝΙΑ ΤΟΥ ΣΕΡΤΖΙΟ ΛΕΟΝΕ ΔΕΝ ΕΙΝΑΙ ΜΕ ΤΟΝ ΚΛΗΝΤ ΙΣΤΓΟΥΝΤ ΑΛΛΑ ΜΕ ΤΟΝ ΤΣΑΡΛΣ ΜΠΡΟΝΣΟΝ ΚΑΙ ΤΟΝ ΧΕΝΡΙ ΦΟΝΤΑ ΣΤΟΝ ΡΟΛΟ ΤΟΥ ΚΑΚΚΟΥ ΚΑΙ ΑΦΟΥ Ο ΠΛΕΣΣΑΣ ΔΕΝ ΕΙΝΑΙ ΕΝΙΟ ΜΟΡΙΚΟΝΕ ΟΥΤΕ Ο ΜΟΡΙΚΟΝΕ ΔΕΝ ΕΙΝΑΙ ΒΑΓΓΕΛΗΣ ΠΑΠΑΘΑΝΑΣΙΟΥ,ΥΠΗΡΧΕ ΤΟΤΕ ΣΤΟΝ ΕΛΛΗΝΙΚΟ ΚΙΝΗΜΑΤΟΓΡΦΟ ΚΑΙ Ο ΚΩΣΤΑΣ ΚΑΠΝΙΣΗΣ ΠΟΥ ΕΜΕΝΑ ΠΡΟΣΩΠΙΚΑ ΜΟΥ ΕΡΕΣΕΙ ΠΟΛΥ Η ΜΟΥΣΙΚΗ ΓΙΑ ΤΙΣ ΤΑΙΝΙΕΣ ΠΟΥ ΕΚΑΝΕ,ΠΑΨΤΕ ΠΙΑ ΝΑ ΑΝΕΒΑΖΕΤΕ ΤΟΥΣ ΞΕΝΟΥΣ ΚΑΙ ΝΑ ΜΕΙΩΝΕΤΕ ΤΟΥΣ ΞΕΝΟΥΣ Ο ΒΑΣΙΛΗΣ ΓΕΩΡΓΙΑΔΗΣ ΕΙΝΑΙ ΠΑΡΑ ΠΟΛΥ ΚΑΛΟΣ ΣΚΗΝΟΘΕΤΗΣ ΑΠΛΑ ΝΑ ΣΚΕΦΤΟΥΜΕ ΤΙ ΜΕΣΑ ΕΙΧΕ Ο ΜΟΡΙΚΟΝΕ ΣΤΗΝ ΔΙΑΘΕΣΗ ΤΟΥ ΚΑΙ ΜΠΑΤΖΕΤ ΓΙΑ ΝΑ ΓΥΡΙΣΕΙ ΜΙΑ ΤΑΙΝΙΑ ΚΑΙ ΤΙ ΕΙΧΕ Ο ΓΕΩΡΓΙΑΔΗΣ ΑΥΤΑ..........ΤΟ ΠΡΩΤΟ ΓΟΥΕΣΤΕΡΝ ΤΟΥ ΛΕΟΝΕ ΕΙΝΑΙ ΤΟ 1965 ΤΟ ΧΩΜΑ ΒΑΦΤΗΚΕ ΤΟ 1966 ΠΟΤΕ ΠΡΟΛΑΒΕ ΝΑ ΕΠΙΡΕΑΣΕΙ ΤΟΝ ΓΕΩΡΓΙΑΔΗ ΤΟΣΟ ΠΟΛΥ ΔΕΝ ΞΕΡΩ ΟΟ ΓΙΑ ΤΟΝ ΙΣΤΓΟΥΝ ΚΑΙ ΤΟΝ ΚΟΥΡΚΟΥΛΟ ΤΕΡΑΣΤΙΟ ΥΠΟΚΡΙΤΙΚΟ ΤΑΛΕΝΤΟ Ο ΚΟΥΡΚΟΥΛΟΣ ΠΟΥ ΔΕΝ ΕΠΑΙΞΕ ΜΟΝΟ ΤΟΝ ΣΚΛΗΡΟ ΕΝΩ Ο ΙΣΤΓΟΥΝΤ ΕΠΑΙΞΕ ΚΥΡΙΩΣ ΤΟ ΙΔΙΟ ΣΤΥΛ ΠΑΝΤΑ Ο ΣΚΛΗΡΟΣ ΠΟΛΑ ΒΑΡΥΣ ΟΣΟΙ ΝΑ ΤΟΝ ΠΥΡΟΒΟΛΑΝΕ ΕΙΝΑΙ ΟΛΟΙ ΑΣΧΕΤΟΙ ΔΕΝ ΤΟΝ ΠΕΤΥΧΑΙΝΕΙ ΚΑΝΕΝΑΣ ΤΕΛΟΣ ΠΑΝΤΩΝ ΤΙ ΝΑ ΠΕΙ ΚΑΝΕΙΣ ..........\nnikos langas 18 Ιουλίου 2019 - 10:44 π.μ.\nΝΑ ΜΕΙΩΝΕΤΕ ΤΟΥΣ ΕΛΛΗΝΕΣ ΗΘΕΛΑ ΝΑ ΠΩ ΖΗΤΩ ΣΥΓΝΩΜΗ\nΑνώνυμος 7 Νοεμβρίου 2021 - 4:22 μ.μ.\nΔεν ξερω αν είναι επηρρεασμενη απο το εξωτερικό. εγώ τπάντως ην βρίσκω απο τις πιο καλες ταινίες που γυριστηκαν ποτέ στη Ελλαδα και με ενα καστ ολα τα λεφτα!! Τι να πούμε τωρα. Κουρκουλος, Κατρακης Βογλης\nNessuno Mi Puo Giudicare (2011)\nWhite Chics (2004)\nYoung Love (1987)\nPrivate Popsicle (1983)\nΟι Αθηναίοι (1990)


Παιδικά έπιπλα κίτρινο χρώμα - Systema di Cucina - Ανακαινιση | Επιπλα ντουλαπια κουζινας για μια ζωη!\nΠαιδικά έπιπλα κίτρινο χρώμα\nΜια ξεχωριστή ιδέα διακόσμησης για το παιδικό και εφηβικό δωμάτιο είναι το κίτρινο χρώμα. Μια πρωτότυπη ιδέα διακόσμησης όχι μόνο για να βάψετε τους τοίχους του δωματίου αλλά και στην επιπλογή των επίπλων. Παιδικά έπιπλα με κίτρινο χρώμα. Κίτρινο χρώμα σαν τον ήλιο. Φωτεινό, χαρούμενο, σικάτο, δηλώνει ευτυχία, ελπίδα και αποπνέει ζεστασιά και ζωτικότητα. Μη φοβάστε τα χρώματα στα παιδικά και εφηβικά δωμάτια. Όλα τα χρώματα όταν είναι κατάλληλα συνδυασμένα αποπνέουν την ηρεμία που χρειάζεται ένα δωμάτιο για να καλύψει τις ανάγκες των πιο απαιτητικών πελατών. Το κίτρινο χρώμα είναι ένα από τα πιο αγαπημένα χρώματα που επιλέγουν οι έφηβοι για το δωμάτιο τους. Δείτε κάποιες ολοκληρωμένες προτάσεις και ιδέες διακόσμησης παιδικού και εφηβικού δωματίου με βάση το κίτρινο χρώμα. Συνδυαμοί χρωμάτων και επίπλων που μπορεί να σας βοηθήσουν να δημιουργήσετε το δικό σας χώρο.\nΔυναμισμός με αρμονία, σ ένα παιδικό νεανικό δωμάτιο ! Ολοκληρωμένο παιδικό και εφηβικό δωμάτιο για δύο παιδιά, το οποίο περιλαμβάνει την παιδική κουκέτα, το γραφείο με την καρέκλα, συρταριέρα μεγάλη με δύο συρτάρια, μεγάλη επιτοίχια ντουλάπα με εξωτερικά ράφια, προστατευτικό κάγκελο κρεβατιού. Τα παραπάνω έπιπλα διαμορφώνονται στις διαστάσεις του δικού σας χώρου. Παιχνίδι, γραμμές, λιτές φόρμες είναι τα βασικά συστατικά για να διαμορφώσετε το τέλειο δωμάτιο του παιδιού σας με τα πιο φινετσάτα ιταλικά έπιπλα της εταιρείας akanto.\nΚίτρινο μονό κρεβάτι για το παιδικό και εφηβικό δωμάτιο, στρώμα υπόστρωμα και με δυνατότητα για επιπλέον συρόμενο κρυφό κρεβάτι. Επιτοίχια ράφια σε μπεζ αποχρώσεις είναι ουδέτερο χρώμα και ταιριάζει με όλα. Τετράφυλλη μεγάλη ντουλάπα για κορίτσια σε παστέλ αποχρώσεις για να κάνει τη διαφορά και σύνθεση γραφείου-βιβλιοθήκης σε ουδέτερο χρώμα.\nΠαιδικά και εφηβικά έπιπλα με χρώμα: κίτρινη μεγάλη βιβλιοστήλη, άσπρο και κίτρινο χρώμα στα ντουλάπια και στην επιτοίχια βιβλιοθήκη, κίτρινη τροχήλατη στρταριέρα με λευκό γραφείο συνδυασμένα με το κρεβάτι καναπέ για πιο μικρούς χώρους στο φυσικό χρώμα ξύλου. Στην παραπάνω φωτογραφία παρουσιάζουμε τη δυνατότητα προσθήκης ενός ακόμα κρεβατιού για να καλύψει τις ανάγκες του παιδικού- εφηβικού δωματίου δύο παιδιών. Η σύνθεση περιλαμβάνει και μια τρίστηλη επιτοίχια μεγάλη ντουλάπα για να ολοκληρωθεί το δωμάτιο.\nΠαιδική κουκέτα που τρελαίνει τα κορίτσια. Η παιδική κουκέτα με το ειδικό κεφαλάρι κάνει το δωμάτιο να φαίνεται πολύ εντυπωσιακό. Το παιδικό και εφηβικό δωμάτιο χρησιμοποιεί τρία χρώματα, το μωβ, το κίτρινο και λίγο το πορτοκαλί χρώμα για να κάνει μια διαφορά (γραφείο, σκαλιέρα-αποθηκευτικός χώρος και μία μικρή επιτοίχια ραφιέρα). Το αποτέλεσμα…μιλάει μόνο του. Το δωμάτιο μπορεί αυτό μπορεί να ξεκινήσει να καλύπτει τις ανάγκες των παιδιών από 5 ετών ( λέμε από πέντε χρονών μόνο και μόνο επειδή η κουκέτα είναι ψηλή) και μπορεί να χρησιμοποιηθεί μέχρι τα νεανικά τους χρόνια.\nΑνακαίνιση στον Χολαργό 29 Μαρτίου, 2018


Οικογενής υπερχοληστερολαιμία: Τι είναι και ποιοι είναι απαραίτητο ...\nΓΕΝΙΚΟΣ ΔΕΙΚΤΗΣ: 11:06 784,58 +0,79 +6,16 Τζίρος: 9,10 εκ€\nΔευτέρα, 24-Σεπ-2018 15:51\nΟικογενής υπερχοληστερολαιμία: Τι είναι και ποιοι είναι απαραίτητο να εξεταστούν\nΗ οικογενής υπερχοληστερολαιμία είναι μία κληρονομική διαταραχή που χαρακτηρίζεται από πολύ αυξημένα επίπεδα LDL ("κακής") χοληστερόλης από τη γέννηση και οδηγεί συχνά σε στεφανιαία νόσο (π.χ. έμφραγμα) σε νεαρή ηλικία.\nΤι πρέπει να γνωρίζουμε γι' αυτήν:\nΗ οικογενής υπερχοληστερολαιμία κληρονομείται με τον αυτοσωματικό επικρατούντα χαρακτήρα, δηλαδή ένα μόνο παθολογικό γονίδιο είναι αρκετό για να εμφανιστεί η νόσος (ετερόζυγη μορφή). Στην μορφή αυτή οι συγγενείς πρώτου βαθμού των πασχόντων (γονείς, αδέλφια, παιδιά) έχουν 50% πιθανότητα να πάσχουν από τη νόσο.\nΠροσβάλλει περίπου 1/250 άτομα, γεγονός που σημαίνει ότι στην Ελλάδα περίπου 40.000 άτομα πάσχουν από την ετερόζυγη μορφή της οικογενούς υπερχοληστερολαιμίας.\nΗ ομόζυγη μορφή, κατά την οποία και τα δύο γονίδια της νόσου είναι παθολογικά, είναι πολύ σπάνια (1/400.000 άτομα).\nΜεγάλη σημασία έχει η έγκαιρη διάγνωση της νόσου, η οποία μπορεί να επιτευχθεί κυρίως με τον έλεγχο της οικογένειας των ασθενών. Η θεραπεία συνίσταται στην αλλαγή του τρόπου ζωής (υγιεινή διατροφή και άσκηση) και στη χορήγηση φαρμάκων.\nΟι στατίνες είναι ο ακρογωνιαίος λίθος της αντιμετώπισης της οικογενούς υπερχοληστερολαιμίας. Εξαιτίας των πολύ υψηλών επιπέδων της LDL χοληστερόλης στους ασθενείς με οικογενή υπερχοληστερολαιμία, συχνά απαιτείται η χορήγηση συνδυασμού στατίνης και άλλων υπολιπιδαιμικών φαρμάκων. Σε επιλεγμένους ασθενείς που έχουν ακόμα υψηλότερα επίπεδα LDL χοληστερόλης ή έχουν ήδη υποστεί καρδιαγγειακό επεισόδιο, νεότερα φάρμακα (μονοκλωνικά αντισώματα) μειώνουν σημαντικά την LDL χοληστερόλη και ελαττώνουν τον κίνδυνο εμφάνισης καρδιαγγειακών επεισοδίων.\nΤο Μητρώο Καταγραφής των Ασθενών με Οικογενή Υπερχοληστερολαιμία (Hellas FH Registry) υποστηρίζεται από την Ελληνική Εταιρεία Αθηροσκλήρωσης και σε αυτό συμμετέχουν τα ακόλουθα κέντρα:\n6. Πανεπιστημιακό Γενικό Νοσοκομείο "ΑΤΤΙΚΟΝ"\n7. Γ.Ν. Πειραιά "Τζάνειο"\n8. Νοσοκομείο Παίδων "Η Αγία Σοφία"\n9. Νοσοκομείο Παίδων "Π. & Α. Κυριακού"\nΗ Ελληνική Εταιρεία Αθηροσκλήρωσης είναι μια επιστημονική, μη κερδοσκοπική εταιρεία που έχει σκοπό να προαγάγει την εκπαίδευση και την έρευνα στον τομέα της Αθηροσκλήρωσης. Αριθμεί 15 χρόνια λειτουργίας και 1.100 εγγεγραμμένα μέλη.\nΓια περισσότερες πληροφορίες παρακαλούμε επικοινωνήστε με την κα Μοάτσου Αγγελική τηλ. 210 7210055, info@atherosclerosis.gr


Κατίνα online: Αυτά είναι συμβόλαια Και κλάμα η κυρία Τζούλια!\nΑν δίναμε Οσκαρ και στην Ελλάδα, αυτό της Δραματικής Ερμηνείας θ έπρεπε να δοθεί στην Τζούλια Αλεξανδράτου. Όχι μόνο για τις επιδόσεις της στο κρεβάτι αλλά για την οργή και τη δήθεν θλίψη που μας πουλά μια βδομάδα τώρα. Ένα βιντεάκι παρασκηνιακό από το Tv Macedonia ήταν αρκετό για να ξεμπροστιάσει την εθνική μας πορνοστάρ.\nΌχι ότι το χάψαμε εμείς οι πολλοί, αλλά για να σταματήσει εκείνος ο Εθνικός Βελουχιώτης, μεσιέ Πρέκας να την συμπονά και να βλέπει σαν πράκτορες παρουσιαστές και παρουσιάστριες τηε τιβι.\nΤΟ ΧΡΥΣΟ ΣΥΜΒΟΛΑΙΟ της Τζούλιας δόθηκε στο ΣΔΟΕ από τον ιδιοκτήτη της εταιρίας Σειρίνα, μεσιέ Σειρινάκη, και έβγλαε στη φόρα όσα η Τζούλια και τα σαχλοκούδουνα που έχει στο πλευρό της προσπάθησαν να καλύψουν.\nΣύμφωνα με το δελτίο του Star, υπάρχει αμοντάριστο υλικό διάρκειας δυόμισι ωρών που δεν έχει χρησιμοποιηθεί ακόμα.\nενώ το κορίτσι για την ερμηνεία του αμείφθηκε με 150.000 ευρώ αλλά θα πάρει και ποσοστά από τις πωλήσεις. Ταυτόχρονα, υπάρχει και όρος στη συμφωνία που λέει πως, σε περίπτωση που η Τζούλια θελήσει να γυρίσει και άλλο DVD μέχρι το 2012, είναι υποχρεωμένη να συνεργαστεί με τη Sirina.\nΟ δικηγόρος του ιδιοκτήτη της Sirina προσκόμισε το πρωί της Τρίτης επίσημο έγγραφο στη Δίωξη Οικονομικού Εγκλήματος με υπογραφή της Τζούλιας Αλεξανδράτου. Έτσι είναι, την τσίφρα μας πρέπει να ξέρουμε που την βάζουμε.\nΗ παραγωγή του επίμαχου DVD κόστισε 50.000 ευρώ και πλέον ο πορνοσταρ Ιαν Σκότ έχει στραβώσει με το όλο θέμα και δεν θέλει να βλέπει Ελλάδα και Τζούλια ούτε Ζωγραφιστές. Μια τσόντα είπε να παίξει ο χριστιναός και θα του βγει σε κακό. Εδώ ας πρόσεχε όχι την τσίφρα αλλά το μόριο του και το πού το έβαζε. Μέχρι στιγμής έχουν τυπωθεί 120.000 νόμιμα αντίτυπα. Σε περίπτωση που το τεύχος που κυκλοφόρησε μαζί με το ροζ dvd έχει εξαντληθεί, τα καθαρά κέρδη ανέρχονται στο ένα εκατομμύριο ευρώ. Για να μην μιλήσουμε για την πειρατία του dvd που σκοτώνει τα κέρδη της Τζούλιας! Βρε παιδιά σταματήστε το download!!\nΕύλογα ο ελληνικός λαός, ζητοκραυγάζει:\nΤζούλια προχώρα τον π... όλη η χώρα!\nΔιαβάστε για: μοντέλα - μαϊντανοί, Πρέκας, συμβόλαιο, Τζούλια Αλεξανδράτου, dvd\nΕχεις λυσσαξει με την τζουλια! Αστην κοπελα να κανει αυτο που ξερει καλα,θα την ματιασεις και δε θα μπορει να πρωταγωνιστησει σε αλλη ταινια.


elefterifoni: Αφού έτσι το θέλετε ... ΝΑΙ είμαστε ΡΑΤΣΙΣΤΕΣ\nΔεν είμαι μέλος του Εθνικού Λαϊκού Μετώπου (Ε.ΛΑ.Μ.) αλλά συμφωνώ και υιοθετώ πολλές από τις απόψεις σας.\nΘα ήθελα να αναφερθώ λίγο για το θέμα των λαθρομεταναστών. Εδώ στη Λεμεσό επικρατεί θυμός και αγανάκτηση με όλα αυτά τα επιδόματα που δίνονται έτσι απλόχερα σ αυτούς.\nΟ κόσμος έχει φτάσει στα όρια της φτώχειας με τις συνεχείς και ανεξέλεγκτες αυξήσεις και οι κυβερνόντες σφυρίζουν αδιάφορα. Δείχνουν όμως υπέρμετρο ζήλο και ευαισθησίες όταν πρόκειται για αλλοδαπούς στους οποίους μοιράζουν επιδόματα και παχουλές επιταγές, ξεχνώντας πως είμαστε μια ημικατεχόμενη χωρά, οπόταν και δεν μπορούμε να φορτωθούμε και αυτό το φορτίο.\nΆκουσα με έκπληξη τις προάλλες ότι δίνουν στους μουσουλμάνους πολιτικούς προσφυγές επίδομα Χριστουγέννων. Άκουσον - άκουσον. Κάτι σαν δέκατος τρίτος μισθός. Εγώ έχω να πάρει δέκατον τρίτον μισθό από την εταιρεία που εργάζομαι, εδώ και τέσσερα χρόνια. ΕΛΕΟΣ ΠΙΑ\nΝαι είμαι ρατσιστής, αφού έτσι μας αποκαλείτε και το δηλώνω. Δεν τους θέλω στο τόπο μου. Δεν τους θέλω έτσι απλά να παίρνουν τα λεφτά από τα δημόσια ταμεία, που στο κάτω - κάτω, εμείς τα γεμίζαμε τόσα χρόνια δουλεύοντας και πληρώνοντας φόρους.\nΑυτές λοιπόν οι αδικίες που γίνονται εις βάρος των Κύπριων είναι που μας έχουν κάνει να σκεφτόμαστε τόσο αρνητικά για αυτούς, και να μην τους θέλουμε στον τόπο μας.\nΔεν γεννηθήκαμε ΡΑΤΣΙΣΤΕΣ.... ΕΣΕΙΣ ΜΑΣ ΚΑΝΑΤΕ, και τώρα ζητάτε και τα ρέστα.


Βρετανία: Φαβορί για να διαδεχτεί τον Τζέρεμι Κόρμπιν η Ρεμπέκα Λονγκ Μπέιλι – sofokleous10.gr\nΣτην κούρσα διαδοχής του Τζέρεμι Κόρμπιν επικεντρώνεται πλέον το Εργατικό Κόμμα στη Βρετανία μετά από τη βαριά ήττα στις εκλογές με τα βρετανικά ΜΜΕ να υποστηρίζουν ότι το μεγάλο φαβορί είναι η 40χρονη Ρεμπέκα Λονγκ-Μπέιλι, υπεύθυνη για θέματα Επιχειρήσεων και Ενέργειας. Πρόκειται για στενή συνεργάτη του Κόρμπιν, όπως επισημαίνει ο βρετανικός Τύπος.\nΥπενθυμίζεται ότι ο Τζέρεμι Κόρμπιν έχει δηλώσει ότι θα παραμείνει προσωρινά στην ηγεσία του κόμματος ενώ η διαδικασία για την εκλογή του διαδόχου του αναμένεται ότι θα ξεκινήσει με τη νέα χρονιά.\nΟ νέος ηγέτης θα επιλεγεί δια ψηφοφορίας μεταξύ των μελών του κόμματος και των εγγεγραμμένων υποστηρικτών του.\nΩστόσο, το όνομα της Ρεμπέκα ακούγεται πολύ έντονα τις τελευταίες ώρες.\nΗ 40χρονη πολιτικός προέρχεται από οικογένεια της εργατικής τάξης, καθώς ο πατέρας της ήταν εκφορτωτής στο Μάντσεστερ, όπως αναφέρει η βρετανική εφημερίδα «Daily Mail».\nΤο γεγονός αυτό μπορεί να θεωρηθεί ατού ώστε να ανακτήσει τους παραδοσιακούς ψηφοφόρους του κόμματος, διατηρώντας παράλληλα τη στήριξη των «Κορμπινιστών».\nΗ νεαρή πολιτικός είχε τηρήσει κάποιες αποστάσεις από την υποστήριξη του δεύτερου δημοψηφίσματος στο Brexit, κάτι που θα μπορούσε να κερδίσει ψήφους απογοητευμένων πρώην ψηφοφόρων των Εργατικών που στηρίζουν το Brexit.\nΗ διαδικασία διαδοχής αναμένεται να ξεκινήσει το νέο έτος και να διαρκέσει περίπου δέκα εβδομάδες, με τον νέο ηγέτη των Εργατικών να αναλαμβάνει καθήκοντα πριν από το τέλος Μαρτίου.\nΑν και είναι πολλά τα ονόματα των πιθανών διαδόχων του Κόρμπιν, υπάρχουν πολλές πιθανότητες να αποκτήσουν οι Εργατικοί για πρώτη φορά γυναίκα ηγέτη. Σε περίπτωση πάντως που επικρατήσει η Ρεμπέκα, τότε θα έχει νικήσει η αριστερή πτέρυγα του κόμματος έναντι της πιο κεντρώας (πτέρυγας).


Πάπας Φραγκίσκος: Ο Νο1 οπαδός της Σαν Λορέντσο «προσεύχεται» για την αγαπημένη του ομάδα - fanatico.gr\n7 Ιανουαρίου 2022 467 views0\nΗ Σαν Λορέντσο, τα τελευταία χρόνια, κατρακυλά όλο και περισσότερο. Από τον θρίαμβο του Libertdores το 2014, μέχρι τη διάλυση της διοίκησης το 2021. Ο Πάπας θα βάλει τα δυνατά του ώστε, να επιστρέψει εκεί που της αρμόζει η ομάδα από το «Μποέδο»\nΤο ποδόσφαιρο στην Αργεντινή είναι θρησκεία. Ο Θεός του είναι ο Μαραντόνα και ο ιερέας του ο Πάπας Φραγκίσκος. Το πάθος των αργεντινών δεν έχει όρια, αν σκεφτεί κανείς πως ο προκαθήμενος της ρωμαιοκαθολικής εκκλησίας είναι αργεντινός και φανατικός ποδοσφαιρόφιλος. Ο Χόρχε Μάριο Μπεργκόλιο πιο γνωστός και ως Φραγκίσκος, εκλέχτηκε το 2013 ως ο νέος Πάπας, έπειτα από την παραίτηση Βενέδικτου του 16ου.\nΗ αιώνια σχέση μεταξύ του Πάπα και της Σαν Λορέντσο\nΟ Φραγκίσκος γεννήθηκε στις 17 Δεκεμβρίου του 1936 στο Μπουένος Άιρες και ήταν ένα από τα πέντε παιδιά ενός εργάτη στο σιδηρόδρομο και ταυτόχρονα αθλητή στο τμήμα μπάσκετ της Σαν Λορέντσο. Ο ίδιος δεν χάνει αγώνα της ομάδας από το 1946, όπου και κατέκτησε το πρωτάθλημα η ομάδα του «Μποέδο». Το 2008 η Σαν Λορέντσο τον τίμησε με κάρτα μέλους (Νο 8235) και μια φανέλα, ο ίδιος έδωσε το χρίσμα του και 6 χρόνια αργότερα η Σαν Λορέντσο ανέβηκε στη κορυφή της Νότιας Αμερικής.\nΜετά την κατάκτηση, η ομάδα, για να του το ανταποδώσει, ταξίδεψε ως το Βατικανό για δώσει στον Πάπα Φραγκίσκο τη χαρά να σηκώσει το κύπελλο κι αυτός. Λίγο αργότερα, η διοίκηση της Σαν Λορένσο ανακοίνωσε πως το νέο της γήπεδο στην «Avenida la plata 1700» θα πάρει το όνομά του: «Πάπας Φραγκίσκος».\nΣαν Λορέντσο: Η ομάδα που έγινε θρησκεία στην Αργεντινή\nΤον 20ο αιώνα, ο πατέρας Λορένσο Μάσα, ιερέας εκκλησίας της γειτονιάς, ανησυχούσε για τα παιδιά που παίζουν ποδόσφαιρο στους πολυσύχναστους δρόμους της πρωτεύουσας. Έτσι, σε μια προσπάθειά του να αποτρέψει τυχόν ατυχήματα παραχώρησε στα αγόρια την αυλή της εκκλησίας υπό τον όρο ότι έπρεπε να πηγαίνουν κάθε Κυριακή στις λειτουργίες του.\nΚάπως έτσι, ο αριθμός των παιδιών αυξανόταν διαρκώς και έτσι αποφασίστηκε να γίνει η δημιουργία ενός συλλόγου με το όνομα Σαν Λορένσο δε Αλμάγρο προς τιμήν του ιερέα. Το προσωνύμιο που πήρε η ομάδα είναι το «Κουέρβος» (τα κοράκια) το οποίο προέρχεται από τα μαύρα χρώματα των ρούχων του πατέρα Μάσα.\nΤο κεφάλαιο Μαρσέλο Τινέλι στη προεδρία\nΟ Μαρσέλο Τινέλι σε δηλώσεις του είχε τονίσει, προ πανδημίας, πως το οικονομικό πρόβλημα της Σαν Λορέντσο είναι τεράστιο. Εν μέσω πανδημίας το πρόβλημα επιδεινώθηκε, χωρίς την παρουσία του κόσμου στο γήπεδο από το Μάρτιο του 2020. Ο αριθμός των καρτών διαρκείας μειώθηκε κατά 10.000. Σημαντικός αντίκτυπος στους προϋπολογισμούς, καθώς τα έσοδα πέφτουν και η ομάδα δεν παίζει πλέον στα διεθνή κύπελλα της CONMEBOL.\nΟ σύλλογος βρίσκεται στη μέση μιας ατέλειωτης καταιγίδας, με τον κόσμο να τα βάζει με τη διοίκηση και τους παίκτες χωρίς αυτό να είναι λύση σε καμία περίπτωση. Το 2022 αναμένεται δύσκολο για τον οργανισμό Σαν Λορέντσο.


Χωρίς ρεύμα σε Κύμινα, Χαλάστρα, Σίνδο, Εξοχή - SalonicaNews\nΧωρίς ρεύμα σε Κύμινα, Χαλάστρα, Σίνδο, Εξοχή\nΔιακοπές ηλεκτροδότησης έχει προγραμματίσει για σήμερα ο ΔΕΔΔΗΕ στην ευρύτερη περιοχή της Θεσσαλονίκης.\nΔιακοπή ρεύματος από τις 08:00 έως τις 13:00 θα έχει όλη η περιοχή των Κυμίνων στον Δήμο Δέλτα.\nΑπό τις 08:00 έως τις 14:00, χωρίς ρεύμα θα μείνει ο οικισμός Χαλάστρας ειδικά η περιοχή που περικλείεται από τους δρόμους Α.ΑΘΑΝΑΣΙΟΥ, ΚΟΥΛΑΚΙΩΤΗ, ΕΠΙΣΚΟΠΟΥ ΔΙΟΔΩΡΟΥ και 28 ΟΚΤΩΒΡΙΟΥ, τα εργοστάσια ΙΩΑΝΝΙΔΗΣ, ΚΑΒΑΚΛΙΩΤΗΣ, ΓΕΩΡΓΑΚΗΣ, ΜΠΕΚΑΣ, ΦΙΛΛΙΠΙΔΗΣ, ΚΑΜΑΝΑΣ, ΕΤΑΙΡΙΑ ΟΡΥΖΗΣ Α.Ε, ΛΙΛΙΩΠΟΥΛΟΣ ΤΑ ΒΟΥΣΤΑΣΙΑ ΚΟΥΛΟΥΡΗ, ΜΑΛΛΙΟΥΡΗ, ΣΑΛΙΑΡΑ, ΠΡΑΠΑ, ΚΑΜΑΝΑ, ΠΑΠΟΥΛΙΑ έως και το γυμνάσιο, το λύκειο, Φ/Β ΒΑΜΒΑΚΑ ΚΑΜΕΡΑ ΠΕΧΩΔΕ κοινωντικό αντλιοστάσιο.\nΔιακοπή ηλεκτροδότησης από τις 13:00 έως τις 14:30, επίσης στον Δήμο Δέλτα, στη στροφή Σίνδου τα εργοστάσια ΓΚΑΡΕΛΗΣ, ΠΟΛΥΖΩΙΔΗΣ, ΧΑΡΤΑΜΠΙΛΑ, ΤΣΕΤΗΣ.\nΔιακοπή ηλεκτροδότησης από τις 08:30 έως τις 11:30 θα έχει το Δημοτικό Διαμέρισμα Χορτιάτη στο Δήμο Πυλαίας - Χορτιάτη, Σύμφωνα με την ανακοίνωση του ΔΕΔΔΗΕ, η διακοπή αφορά μόνο, όλη την κοινότητα Εξοχής και το νοσοκομείο Γ. ΠΑΠΑΝΙΚΟΛΑΟΥ.\nLabels Διακοπές Ηλεκτροδότησης, Πόλη, ΣΗΜΑΝΤΙΚΟ 2


Κακομαθημένο παιδί: 4 απλοί τρόποι να το αλλάξετε! | imommy\nimommy.gr • Παιδί • Κακομαθημένο παιδί: 4 απλοί τρόποι να το αλλάξετε!\nΠαιδί | 28 Νοεμβρίου 2012 | 11:42 | Ελένη Καραγιάννη\nΕίναι οι 4 πιο συνηθισμένες «παγίδες» που κάθε γονιός «πέφτει», προκειμένου να ευχαριστήσει τα παιδιά του. Η μήπως να τα κακομάθει; 1. Η παγίδα της ενοχής Πολλοί γονείς προσπαθούν να «ξορκίσουν» τις ενοχές τους απέναντι στα παιδιά -κυρίως εάν εργάζονται πολλές ώρες ή έχουν χωρίσει- με το να τους προσφέρουν περισσότερα παιχνίδια ή ρούχα και λιγότερη τιμωρία. Ή επειδή είναι πολύ απασχολημένοι και κουρασμένοι, προτιμούν να περάσουν τις λίγες ώρες που μένουν στο σπίτι με το παιδί ευχάριστα, χωρίς καβγάδες και εντάσεις, κι έτσι του επιτρέπουν να δει ένα-δύο παιδικά ακόμα στην τηλεόραση. Έτσι, αποφεύγουμε τις προστριβές της στιγμής, αλλά δεν αντιλαμβανόμαστε ποιες είναι οι συνέπειες μακροπρόθεσμα. Πώς θα ξεφύγετε: Δεν μπορεί να πιστεύετε ότι ένα αυτοκινητάκι ή ένα σακουλάκι με καραμέλες είναι δυνατόν να αναπληρώσουν την παρουσία σας, έτσι δεν είναι; Κι όμως, οι πράξεις μας δείχνουν ακριβώς αυτό. Κι αυτό είναι κάτι που αντιλαμβάνονται εύκολα τα παιδιά, που έχουν μάθει να αποκρυπτογραφούν τις αντιδράσεις μας, αλλά και να εκφράζονται κυρίως μέσω της συμπεριφοράς και λιγότερο μέσω του λόγου. Αντισταθείτε στην παρόρμησή σας να πάρετε αυτό το μπουκάλι με τις σαπουνόφουσκες, και προσπαθήστε να «ξορκίσετε» τις ενοχές σας εξασφαλίζοντας κάθε μέρα λίγο χρόνο -ακόμα και λίγα λεπτά- που θα αφιερώσετε αναπόσπαστοι στο παιδί σας. Μην περιμένετε, βέβαια, ότι το παιδί δεν θα αντιδράσει στην αλλαγή. Όμως, είναι σημαντικό να βάλετε σαφή και σταθερά όρια. Έτσι, όταν ζητήσει είτε ένα ακόμα παιχνίδι ή ένα κουλουράκι είτε να παίξει για μισή ώρα ακόμα πριν πέσει στο κρεβάτι, σκεφτείτε: «Τι θέλω να αποκομίσει από αυτή την εμπειρία;». Σίγουρα όχι τη βεβαιότητα ότι μπορεί να έχει πάντα αυτό που θέλει, αρκεί να το διεκδικήσει αρκετά έντονα ή αρκετά επίμονα. Τα παιδιά δεν χρειάζονται πάντα αυτό που ζητούν, αλλά επιμένοντας να το έχουν δοκιμάζουν τα όρια που τους έχετε θέσει. Είναι κι αυτό μέρος της φυσιολογικής διαδικασίας που θα τους επιτρέψει να μεγαλώσουν και να ισχυροποιήσουν την προσωπικότητά τους. 2. Η παγίδα της μίμησης «Η Μαργαρίτα έχει περισσότερες Barbie», «Όλα τα παιδιά στην πλατεία έχουν πατίνια», «Όλοι στην τάξη μου έχουν i-Phone»… Η λίστα είναι ατελείωτη, και πολλοί γονείς πέφτουν στην παγίδα, προκειμένου να εξασφαλίσουν ότι το παιδί τους δεν θα μειονεκτεί έναντι των συνομηλίκων του ή ότι δεν θα μείνει έξω από την «τάση» της εποχής. Ένα ολόκληρο σύστημα προώθησης προϊόντων βασίζεται στην επιθυμία των παιδιών να αποκτήσουν κάτι μόνο και μόνο επειδή το έχουν οι άλλοι. Πώς θα ξεφύγετε: Τα παιδιά θέλουν να είναι «όπως οι άλλοι», όμως είναι χρήσιμο να βρείτε μια ισορροπία. Αυτό πρακτικά σημαίνει ότι μπορεί το παιδί σας να έχει κάποια από τα πράγματα που έχουν οι συμμαθητές ή οι φίλοι του, αλλά όχι όλα. Πριν αποφασίσετε εάν θα ενδώσετε σε μια απαίτησή του ή όχι, αναρωτηθείτε: «Αυτό το πράγμα είναι κάτι που πραγματικά χρειάζεται; Τι θα γίνει εάν αρνηθώ;». Να θυμάστε ότι δεν είμαστε όλοι ίδιοι, δεν έχουμε τις ίδιες ανάγκες και δεν μεγαλώνουμε τα παιδιά μας με τις ίδιες αξίες. Μια καλή αντιπρόταση είναι να εξηγήσετε στο παιδί πως μπορεί να αποκτήσει ό,τι επιθυμεί διαθέτοντας το δικό του χαρτζιλίκι. Το πιθανότερο είναι ότι θα το ξανασκεφτεί, εάν πρόκειται να το πληρώσει από τη δική του τσέπη. 3. Η παγίδα της προσκόλλησης Ο μεγάλος μου γιος είναι 6,5 χρόνων, αλλά συνήθως εγώ κουμπώνω τα πουκάμισά του, δένω τα παπούτσια του και κόβω σε μικρές μπουκιές το φαγητό του. Δεν είναι ότι δεν μπορεί να τα κάνει μόνος του, αλλά έτσι ξεμπερδεύω πιο γρήγορα – άσε που μου αρέσει να φροντίζω το «μωρό» μου. Κι εκείνος, όμως, θεωρεί δεδομένο ότι εγώ έχω αναλάβει να μην ξεχάσει κάποια εργασία για το σχολείο ή ότι εγώ θα τρέξω να του φέρω ένα ποτήρι όταν φωνάξει: «Νερό». Το πρόβλημα που προκύπτει, όταν προσφέρουμε συνέχεια βοήθεια στα παιδιά μας, είναι ότι τους μαθαίνουμε να εξαρτώνται από κάποιον τη στιγμή που έχουν την ικανότητα να είναι ανεξάρτητα. Πώς να ξεφύγετε: Προσπαθήστε να αντισταθείτε στην παρόρμησή σας να σπεύσετε και να κάνετε κάτι για λογαριασμό του παιδιού, όταν η ηλικία και οι ικανότητές του του επιτρέπουν να το κάνει μόνο του. Αυτό δεν σημαίνει ότι δεν θα κουβαλήσετε ποτέ ξανά εσείς τη σάκα του ή ότι θα πρέπει να φτιάχνει πάντα μόνο του το πρωινό του – μπορείτε να συνεχίζετε να φροντίζετε κάθε τόσο τα παιδιά σας, όταν για παράδειγμα είναι πολύ κουρασμένα ή αδιάθετα, άλλωστε αυτό είναι που κάνει μια μαμά. Στις περισσότερες περιπτώσεις, όμως, προτιμήστε να τα ενθαρρύνετε να ανακαλύπτουν μόνα τους τι είναι αυτό που χρειάζονται και πώς θα το καταφέρουν, ενισχύοντας έτσι το αίσθημα της αυτοπεποίθησης, που τους είναι απαραίτητο για να αντιμετωπίσουν τη ζωή και τον κόσμο. 4. Η παγίδα του «καλύτερου φίλου» «Είσαι η χειρότερη μαμά στον κόσμο», φωνάζει η μικρή Λίνα όταν η μητέρα της αρνείται να της πάρει το παγωτό που τόσο επίμονα ζητάει. Η μαμά της, στο άκουσμα της… ετυμηγορίας, σπεύδει να ψάξει στην τσάντα για το πορτοφόλι της. Καμιά δεν θέλει να είναι «η χειρότερη μαμά του κόσμου»! Πολλοί γονείς ανησυχούν πως, εάν είναι πολύ αυστηροί ή λένε συχνά «όχι» στα παιδιά τους, τότε εκείνα μπορεί να σταματήσουν να τους αγαπούν, ή να τους αγαπούν λιγότερο από όσο θα μπορούσαν. Ή μπορεί να έχουν μεγαλώσει κι εκείνοι ως «καλά παιδιά» που δεν έχουν μάθει να λένε εύκολα «όχι». Πώς να ξεφύγετε: Επαναλάβετε δέκα φορές: «Έχω κάθε δικαίωμα να πω »όχι» στο παιδί μου». Κι εκείνο έχει ασφαλώς το δικαίωμα να θυμώσει, όταν θα το ακούσει. Όμως, η μητρότητα και η πατρότητα δεν είναι διαγωνισμός για το ποιος είναι πιο αξιαγάπητος. Ο ρόλος σας δεν είναι να εξασφαλίσετε ότι το παιδί δεν θα στεναχωρηθεί ποτέ, ούτε να γίνετε οι καλύτεροι φίλοι του. Αντίθετα, η δουλειά σας είναι συχνά «δυσάρεστη», αφού πρέπει να θέσετε όρια, να επιβλέπετε την τήρησή τους και να επιβάλλετε τις συνέπειες. Επιτρέψτε, λοιπόν, στον εαυτό σας να γίνει μερικές φορές δυσάρεστος. Όταν το παιδί σάς λέει: «Σε σιχαίνομαι», πάρτε μια βαθιά ανάσα και ξεπεράστε το. Απλώς εκφράζει τη δυσαρέσκεια της στιγμής, δεν σημαίνει ότι πραγματικά σιχαίνεται τους γονείς του. Εξηγήστε του ότι, ακόμα κι έτσι, εσείς εξακολουθείτε να το αγαπάτε πολύ, αλλά αυτό δεν είναι λόγος να ενδώσετε σε παράλογες απαιτήσεις ή να αθετήσετε κάποιους κανόνες τους οποίους κι εκείνο γνωρίζει. Είναι πιο πολύτιμο και χρήσιμο για το παιδί, από το να παίρνετε συνέχεια τα εύσημα ως «η καλύτερη μαμά του κόσμου». Με τη συνεργασία της Ζέτας Κωνσταντινίδου (ψυχολόγος, ειδικευμένη στη σχολική ψυχολογία).


Άρθρα / σχόλια για miui - GizChina Greece\n25 Ιουνίου 2021 Xiaomi: διέρρευσαν πληροφορίες για 13 επερχόμενα κινητά\n2 Ιανουαρίου 2021 Xiaomi: νέο portal με όλες τις MIUI ROM!\nΗ Xiaomi έχει ήδη κυκλοφορήσει μια σειρά από smartphone το πρώτο μισό του 2021. Σύμφωνα με νέα ευρήματα, το δεύτερο εξάμηνο του τρέχοντος έτους δεν …\nΤο τελευταίο διάστημα, υπήρξαν αρκετές αναφορές για προβλήματα που παρουσιάζονται στο λειτουργικό σύστημα MIUI της Xiaomi, ιδίως στην Global έκδοση. Σύμφωνα με την Xiaomi, η …\nΣύμφωνα με τον διευθυντή προϊόντων της Xiaomi και γενικό διευθυντή του MIUI, Jin Fan, το “MIUI Pioneer Group” είναι πλέον διαθέσιμο για τους χρήστες της …\nΗ Xiaomi ξεκίνησε ως εταιρεία λογισμικού το 2010. Το MIUI είναι το πρώτο προϊόν της εταιρείας. Παρουσιάστηκε ως επαναστατικό Android skin. Μια δεκαετία αργότερα, η …\nΌσον αφορά τις ενημερώσεις Android, η Xiaomi μπορεί να μην είναι η καλύτερη ή ταχύτερη, αλλά η απόδοση της εταιρείας είναι αρκετά καλή. Η εταιρεία …\nXiaomi: νέο portal με όλες τις MIUI ROM!\nCynaegeirus, 2 Ιανουαρίου 2021\nΜερικές φορές γίνεται δύσκολο ακόμη και για τη Xiaomi να παρακολουθεί κάθε συσκευή. Η παράξενη πολιτική ονοματολογίας (ή η έλλειψη) που ακολουθεί η μάρκα έχει …


Guardian: Η Ελλάδα πήρε πάρα πολλά δανεικά που δεν μπορεί να τα επιστρέψει | molonoti.gr\nGuardian: Η Ελλάδα πήρε πάρα πολλά δανεικά που δεν μπορεί να τα επιστρέψει\nΥποβλήθηκε από ουτις στις Κυρ, 15/07/2018 - 17:16.\nH βρετανική εφηρίδα The Guardian, με άρθρο της ανταποκρίτριας της βρετανικής εφημερίδας στην Αθήνα, Ελενα Σμιθ γράφει: «Κανένας δεν πιστεύει ότι η χώρα μπορεί να αποπληρώσει επιτυχώς το χρέος της. Η συμφωνία, που αποκαλύφθηκε τον περασμένο μήνα, δίνει στην Αθήνα τη δυνατότητα παράτασης των πληρωμών του χρέους των 320 δισ. ευρώ κατά μία δεκαετία και παρέχει την τόσο αναγκαία “ανάσα” για τον εκσυγχρονισμό της οικονομίας. Ομως, θεωρείται ευρέως ανεπαρκής, για να αποφύγει η Ελλάδα περαιτέρω κρίση στο μέλλον».\nΣτην παγκόσμια οικονομική ιστορία, καμία χώρα δεν έχει λάβει τόσα χρήματα, όσα η Ελλάδα, γράφει ο Guardian.\n«Η διάσωση είναι τίμημα. Οι όροι ήταν σκληροί, μη δημοφιλείς και, κατά περιπτώσεις, τιμωρητικά επιθετικοί. Περικοπές μισθών και συντάξεων, αυξήσεις φόρων και διαρθρωτικές μεταρρυθμίσεις -πολλές από αυτές αντιπαθείς, παρότι έπρεπε να γίνουν προ πολλού- ήταν η βάση των αδιάκοπων απαιτήσεων των δανειστών. Αλλά ο οικονομικός “ζουρλομανδύας” έπνιξε την οικονομική ανάπτυξη. Από 120% στο ξέσπασμα της κρίσης, η αναλογία χρέους-ΑΕΠ πλέον είναι περίπου 180%, μακράν η υψηλότερη στην ΕΕ» παρατηρεί η βρετανική εφημερίδα.\nΠολλοί πιστεύουν ότι μπορεί να χρειαστεί μια δεκαετία, τουλάχιστον, για να ανακτήσει η χώρα το χαμένο εισόδημα και να επιστρέψει στο προ κρίσης βιωτικό επίπεδο, επισημαίνει μεταξύ άλλων το ρεπορτάζ, συμπληρώνοντας ότι το δημογραφικό πρόβλημα δεν βοηθά, καθώς η Ελλάδα έχει το χαμηλότερο ποσοστό γεννήσεων μετά τη Βουλγαρία στην ΕΕ.\nΠάντως, το δημοσίευμα σημειώνει ότι το ποσοστό ανεργίας έπεσε περίπου στο 20% και προσθέτει ότι αυξάνεται η ελπίδα, κάνοντας αναφορά σε πρόσφατη έρευνα της Ελληνικής Ένωσης Νεοφυών Επιχειρήσεων.


Εκδρομή στην Βουλγαρία-Φιλιππούπολη,στις 26-28 Οκτ 2019 | Ένωση Λογοτεχνών Β.Ελλάδος [Ε.Λ.Β.Ε.]\nΕκδρομή στην Βουλγαρία-Φιλιππούπολη,στις 26-28 Οκτ 2019\n18/09/2019 ΕΚΔΡΟΜΕΣ-ΤΑΞΙΔΙΑΣοφία Χρήσταινα\nΤΡΙΗΜΕΡΗ ΕΚΔΡΟΜΗ ΣΤΗΝ ΒΟΥΛΓΑΡΙΑ – ΦΙΛΙΠΟΥΠΟΛΗ\nΗ Φιλιππούπολη εφέτος επιλέχθηκε ως πολιτιστική πρωτεύουσα Ευρώπης. Αυτός είναι ο λόγος που, ως Ένωση Λογοτεχνών Βορείου Ελλάδος, σκεφθήκαμε να οργανώσουμε μια εκδρομή στην Φιλιππούπολη και να συναντηθούμε με τους εκεί λογοτέχνες της Βουλγαρίας. Μαζί μας θα είναι η εξαίρετη ξεναγός, κα Ευγενία Κούκουρα, η οποία γνωρίζει και άπταιστα τα Βουλγαρικά και έχει επαφές με εκεί Λογοτέχνες. Στην Φιλιππούπολη θα έχουμε μαζί μας και την ξεναγό Μαριέλλα Στόεβα, η οποία είναι και Πρόεδρος των Λογοτεχνών Φιλιππούπολης. Επίσης εκεί κατοικεί και το μέλος μας, Μαρία Φιλίπποβα, της οποίας το βιβλίο παρουσιάσαμε τον Μάιο, στην αίθουσα του βιβλιοπωλείου «Μαλλιάρης Παιδεία».\nΤα μέλη μας, τα οποία θα συμμετάσχουν στην εκδρομή, αν επιθυμούν μπορούν να στείλουν ένα ποίημά τους, μικρό σχετικά, εντός 10 ημερών με ελεύθερο θέμα, στο ηλεκτρονικό ταχυδρομείο της Προέδρου της Ε.Λ.Β.Ε. gorgoalexiou@gmail.com Τα ποιήματα θα μεταφραστούν στην βουλγαρική γλώσσα από την κα Ευγενία Κούκουρα, ίσως και από την Μαρία Φιλίπποβα και θα απαγγελθούν στην διάρκεια της λογοτεχνικής βραδιάς που θα οργανώσουμε εκεί.\n26 /10, Σάββατο\nΑναχώρηση από την Θεσσαλονίκη, πρωί 08:30 από την Πλατεία Αριστοτέλους, μπροστά από το άγαλμα του Ελ. Βενιζέλου.\n(3 ώρες ταξίδι, χωρίς τα σύνορα).\nΜοναστήρι της Ρίλα.\nΆφιξη Φιλιππούπολη – check in.\nΤο βράδυ προαιρετικό δείπνο σε ταβέρνα με μουσική.\nΤο πρωί θα κάνουμε τον γύρο της πόλης.\nΤο απόγευμα θα οργανώσουμε εκδήλωση – «Ποιητική βραδιά».\nΣυνάντηση με τους λογοτέχνες της Φιλιππούπολης σε χώρο εκδηλώσεων.\nΑναχώρηση για Σόφια.\nΓύρο πόλης – ελεύθερος χρόνος.\nΕπιστροφή στην Θεσσαλονίκη.\nΗ τιμή κατ’ άτομο είναι:\nΓια δίκλινο δωμάτιο 160 ευρώ, για τρίκλινο 155 ευρώ και για μονόκλινο 185 ευρώ. Για να πραγματοποιηθεί η εκδρομή πρέπει να δηλώσουν συμμετοχή τουλάχιστον 30 άτομα. Εάν συμπληρωθούν περισσότερα των 35 ατόμων θα υπάρξει 05 ευρώ έκπτωση στον καθένα.\nΣτην τιμή περιλαμβάνονται λεωφορείο του πρακτορείου Κυριακίδη, ξενοδοχείο με πρωινό, ξεναγήσεις κλπ.\nΗ προκαταβολή, 80 ευρώ, πρέπει να δοθεί μέχρι την Τετάρτη το απόγευμα 25 Σεπτεμβρίου, στα γραφεία μας, Τσιμισκή 128 (2ος όροφος), γιατί πρέπει να κλειστεί το ξενοδοχείο. Το αργότερο μέχρι την Τετάρτη το απόγευμα 02 Οκτωβρίου, αλλά πρέπει να μας τηλεφωνήσετε ότι σίγουρα θα συμμετάσχετε. Η εξόφληση πρέπει να γίνει 10 τουλάχιστον ημέρες νωρίτερα μέχρι και την Τετάρτη 16 Οκτωβρίου.\nΚάθε Τετάρτη απόγευμα 18:00 – 20:00 τα γραφεία μας είναι ανοιχτά, αφού έχουν προγραμματιστεί και παρουσιάζονται έργα (βιβλιοπαρουσιάσεις) και διαλέξεις μελών μας. Οι συμμετοχές και τα χρήματα θα συγκεντρωθούν από τον Ταμία της Ε.Λ.Β.Ε. κ. Λευτέρη Μουφτόγλου.\nΠαρακαλώ τα μέλη και τους φίλους της Ε.Λ.Β.Ε. να προωθήσετε το πρόγραμμα της εκδρομής στους γνωστούς, στους συγγενείς και φίλους σας και έγκαιρα να δηλώσετε συμμετοχή. Σας δηλώνω πως θα είναι μια εξαιρετική εκδρομή, από αυτές που δεν ξεχνιούνται. Εκ των προτέρων σας ευχαριστώ.\nΤηλέφωνα επικοινωνίας του ταμία: 2310 304309 / 6937202886.\nΤης προέδρου Γεωργίας – Γοργούς Αλεξίου: 2310 922646 / 6944336443\nΠροσοχή! θα έχετε μαζί σας την ταυτότητά σας, η οποία πρέπει να είναι σχετικά νέα, δηλαδή και με τους λατινικούς χαρακτήρες γραμμένο το όνομά σας.\nΓια το Διοικητικό Συμβούλιο της Ε.Λ.Β.Ε.\n← Πρόγραμμα εκδηλώσεων της Ε.Λ.Β.Ε. Σεπτ-Δεκ 2019\tΠρόσκληση στην εκδήλωση: ΄Ξενιτιά-Πνευματική μετανάστευση’ →


Δείτε πως είναι σήμερα ο Χαϊλάντερ! [photos] - Alldaynews.gr\nΔείτε πως είναι σήμερα ο Χαϊλάντερ! [photos]\n«Στο τέλος θα μείνει μόνο ένας!» – Πόσο έχει αλλάξει ο γοητευτικός ηθοποιός της σειράς;\nΗ σειρά των ’90s είχε αποκτήσει φανατικό κοινό και στην Ελλάδα. Πρωταγωνιστής της ο αθάνατος Ντάνκαν Μακλαόυντ, τον οποίο υποδυόταν ο Άντριαν Πωλ. Δείτε πόσο έχει αλλάξει ο 56χρονος σήμερα ηθοποιός!\nΟ Adrian Paul γεννήθηκε και μεγάλωσε στο Λονδίνο από πατέρα Άγγλο και Ιταλίδα μητέρα. Αρχικά ασχολήθηκε με το μόντελινγκ και στην συνέχεια έγινε χορευτής και χορογράφος στην Ευρώπη. Το 1985 εγκαθίσταται στην Αμερική και ξεκινά καριέρα σε θέατρο και τηλεόραση, αν και ο ίδιος δεν την πήρε ποτέ ιδιαιτέρως ζεστά.\nΤο 1987 έχει ήδη εμφανιστεί στη σειρά The Colbys, ενώ κάνει ένα γκεστ στην επιτυχημένη σειρά “Beauty and the Beast” που προβλήθηκε και στην Ελλάδα. Η σημαντικότερη επιτυχία του ήρθε με την σειρά “Highlander”η οποία ξεκίνησε το 1992 και ολοκληρώθηκε το 1998 έπειτα από έξι σεζόν.\nΟ 56χρονος σήμερα Adrian έχει παντρευτεί μία φορά και έχει δύο παιδιά από μακροχρόνια σχέση του. Από το 1997 έχει ιδρύσει τον φιλανθρωπικό οργανισμό Peace Fund με τον οποίο ασχολείται ενεργά μέχρι και σήμερα.\nΑπό το ελληνικό κοινό αγαπήθηκε μέσα από τη σειρά “Χαϊλάντερ” όπου θα πρέπει να ξέρετε πως η εντυπωσιακή του φυσική κατάσταση και ο χειρισμός του σπαθιού δεν ήταν τυχαίος. Ο Adrian έχει ασχοληθεί για επτά χρόνια με τις πολεμικές τέχνες, ανάμεσα στις οποίες το Kung Fu και το Tae-Kwon-Do, ενώ έχει προπονηθεί για μακρά περίοδο στη χρήση του Ιαπωνικού σπαθιού κατάνα.\nΌσο για τον ήρωα του στη θρυλική σειρά, ήταν αθάνατος, περίπου 400 χρονών και υπήρχαν κι άλλοι σαν κι αυτόν, μονάχα που δεν ήταν όλοι τους “καλοί”. Για να πεθάνει θα έπρεπε κάποιος να του πάρει το κεφάλι. Μότο της σειράς “Στο τέλος θα μείνει μόνο ένας!».\nΚι άν αναρωτιέστε πως μοιάζει σήμερα ο Ντάνκαν Μακλάουντ, κατά κόσμον Adrian Paul, η απάντηση είναι απλή, είναι εντυπωσιακά ίδιος μετά από 17 χρόνια.\nΛέτε να μας κρύβει κάτι;\nMe n @Seanpatrickflanery on peace fund radio. Listen to us this morning www.latalkradio/peace.php pic.twitter.com/RShAvXmQSy\n— Adrian Paul (@adrianpaul1) July 15, 2015\nMark Ryan and myself in talk regarding film sword work pic.twitter.com/kMJItjCIvd\n— Adrian Paul (@adrianpaul1) July 12, 2015\nJust had a haircut . Decided to go with another look pic.twitter.com/qs15dmmdtg\n— Adrian Paul (@adrianpaul1) July 7, 2015\nStrolling Capitol Gardens Sacramento. Beautiful day beautiful park pic.twitter.com/pg2apdWa1h\n— Adrian Paul (@adrianpaul1) June 20, 2015\nΠηγές: newsit.gr, zappit.gr, imdb.com Επιμέλεια: Λία Παππά\nΔιακοπές με Λιάγκα – Σκορδά ο Ουγγαρέζος!


Οι επτά επενδυτές για το λιμάνι Ηγουμενίτσας\nΣε επτά επενδυτικά σχήματα, κατέληξε το ΤΑΙΠΕΔ μετά από συνεδρίαση, για τη δεύτερη φάση, η οποία αφορά στην υποβολή δεσμευτικών προσφορών, για την αξιοποίηση του λιμένα Ηγουμενίτσας.\nΤο Διοικητικό Συμβούλιο του ΤΑΙΠΕΔ, κατά τη συνεδρίασή του, προεπέλεξε τα επενδυτικά σχήματα, τα οποία πληρούν τα κριτήρια συμμετοχής στη φάση υποβολής δεσμευτικών προσφορών για την αξιοποίηση του λιμένα Ηγουμενίτσας.\nΗ δεύτερη φάση αφορά στην απόκτηση συμμετοχής σε ποσοστό τουλάχιστον 67% στο μετοχικό κεφάλαιο της εταιρείας «Οργανισμός Λιμένος Ηγουμενίτσας» (ΟΛΗΓ ΑΕ).\nH ATTICA SA HOLDINGS (Attica Group) είναι η εισηγμένη στο Χρηματιστήριο Αθηνών μητρική εταιρεία των Superfast Ferries, Blue Star Ferries και Hellenic Seaways.\nΗ εταιρεία ειδικεύεται στην παροχή υπηρεσιών θαλάσσιων μεταφορών επιβατών και φορτηγών στην Ανατολική Μεσόγειο, εξυπηρετώντας 60 προορισμούς, τόσο στην Ελλάδα όσο και στο εξωτερικό (διαδρομές Ελλάδα-Ιταλία και Μαρόκο-Ισπανία) μέσω ενός στόλου 32 επιβατικών πλοίων και ταχύπλοων.\nΗ Portek είναι θυγατρική της Ιαπωνικής Mitsui & Co. Ltd., με έδρα τη Σιγκαπούρη και γραφεία σε περισσότερες από 10 χώρες σε όλη την Ασία, την Ευρώπη και την Αφρική.\nΗ εταιρεία διαχειρίζεται 7 λιμένες μεσαίου μεγέθους και παρέχει ολοκληρωμένες λύσεις λιμενικού μηχανολογικού εξοπλισμού και τεχνολογίας σε λιμάνια σε όλο τον κόσμο.\nΗ QUINTANA INFRASTRUCTURE & DEVELOPMENT είναι αμερικανική, ιδιωτική εταιρεία επενδύσεων χαρτοφυλακίου και διαχείρισης εταιρειών που επικεντρώνεται στους τομείς των ενεργειακών υποδομών, υποδομών δεδομένων και τεχνολογίας, βιομηχανικής αγοράς και διαχείριση πόρων, συμπεριλαμβανομένων θαλάσσιων λιμένων και τερματικών, μεταφοράς και επεξεργασίας φυσικών πόρων.\nΟ Όμιλος Archirodon είναι ελληνική κατασκευαστική εταιρεία που παρέχει υπηρεσίες κατασκευής και συντήρησης έργων που σχετίζονται με θαλάσσιες υποδομές και άλλα διεθνή έργα EPC (Μελέτη, Προμήθεια και Κατασκευή).\nΟι κύριοι τομείς δραστηριοτήτων της περιλαμβάνουν θαλάσσια έργα, βυθοκόρηση και χερσαία αποκατάσταση για τις βιομηχανίες πετρελαίου και φυσικού αερίου, ηλεκτρικής ενέργειας και νερούκαθώς και ηλεκτρομηχανολογικές και γεωτεχνικές υπηρεσίες.\n- ΚΟΙΝΟΠΡΑΞΙΑ GRIMALDI EUROMED - MΙΝΩΙΚΕΣΓΡΑΜΜΕΣ Α.Ν.Ε.\nH Grimaldi Euromed ανήκει στον ‘Ομιλο Grimaldi, έναν πολυεθνικό όμιλο εφοδιαστικής αλυσίδας που ειδικεύεται στη λειτουργία πλοίων roll-on / roll-off, μεταφορών αυτοκινήτων και πλοίων. Μέσω των θαλάσσιων υπηρεσιών της, η εταιρεία μεταφέρει αυτοκίνητα, κάθε είδους τροχήλατο φορτίο, εμπορευματοκιβώτια, παλετοποιημένα / ενοποιημένα φορτία και επιβάτες.\nΟ Όμιλος Grimaldi λειτουργεί ένα δίκτυο περίπου είκοσι τερματικών στην Ευρώπη, την Αίγυπτο και τις ΗΠΑ, για το διαχείριση τροχήλατου και γενικού φορτίου καθώς και εμπορευματοκιβωτίων.\nO ΟΛΘ είναι οργανισμός διαχείρισης λιμένων που διαχειρίζεται το μεγαλύτερο λιμάνι της Βόρειας Ελλάδας, αυτό της Θεσσαλονίκης, βάσει συμφωνίας παραχώρησης με την Ελληνική Δημοκρατία.\nΗ εταιρεία είναι εισηγμένη στο ΧΑ και λειτουργεί υπό τη διοίκηση της κοινοπραξίας Deutsche Invest Equity Partners GmbH (DIEP) / Terminal Link / Belterra από το 2018.\nΟι εταιρείες αφού υπογράψουν τις σχετικές συμβάσεις εμπιστευτικότητας, θα λάβουν τα τεύχη της Β’ φάσης του διαγωνισμού και θα αποκτήσουν πρόσβαση στη Virtual Data Room όπου θα έχουν αναρτηθεί στοιχεία και λοιπές πληροφορίες σχετικά με το περιουσιακό στοιχείο.


Nonews-NEWS: Είναι μεγάλος ο καημός...\nΕίναι μεγάλος ο καημός...\nΕίναι μακρύ το κύμα (των μέτρων)...\nΜόλις είχε αρχίσει την ομιλία του ο Τσίπρας. Και ήδη είχαν ειπωθεί, όπως παρατήρησε η παρουσιάστρια, τα περί συνομωσίας αντιπολίτευσης και μέσων ενημέρωσης. Ο...\nΜπάμπης κλήθηκε να τα σχολιάσει με φόντο τη γραβάτα του πρωθυπουργού (θα τη φορέσει ή δεν θα τη φορέσει;).\nΠερίεργο γιατί αναρωτιέμαι που τα βρήκε όλα αυτά τα πράγματα αλλά εν πάση περιπτώσει, ο πρωθυπουργός, τον έχω συνηθίσει να κάνει θαύματα στην επικοινωνία οπότε ίσως είναι η εισαγωγή σε ένα ακόμη θαύμα όπου πραγματικά θα μοιράσει πράγματα που δεν υπάρχουν, θα ανατρέψει την προοπτική που έχει μπροστά του να ζήσει ο ελληνικός λαός, διότι μιλάμε για εξαιρετικά παρατεταμένη λιτότητα, με εξαιρετικά υψηλούς φόρους και θα βρει έναν τρόπο να πλασάρει την ελπίδα ότι κάτι θα πάρω στο χρέος.\nΣΙΑ: Θα βάλει γραβάτα λοιπόν ο πρωθυπουργός; Όχι ότι έχουμε κανέναν καημό, αν θα βάλει ο οποιοσδήποτε γραβάτα.\nΜΠΑΜΠΗΣ: Δεν ξέρω τι λες εσύ. Εγώ έχω έναν κάποιον καημό γιατί πρώτα από όλα θέλω τον πρωθυπουργό να φοράει γραβάτα και δεν μ’ αρέσει αυτό που κάνει αλλά το δεύτερο και σημαντικότερο είναι ότι αν ο πρωθυπουργός όταν το είπε αυτό -στο Ρέντσι δεν το είχε πει;- αν εννοούσε την μεγάλη, οριστική λύση στο χρέος, γραβάτα δεν θα βάλει τώρα, σύντομα. Διότι αυτό που αυτή τη στιγμή έδωσε τη β' αξιολόγηση μαζί με το μεσοπρόθεσμο και τα μέτρα μέχρι το 2021 για να πάρει στο χρέος είναι μία μεσοπρόθεσμη αντίστοιχη λύση στο χρέος, δηλαδή μια λύση στο χρέος μέχρι το 21. Όλα τα άλλα, αυτός από τον οποίο μπορεί ο κ. Τσίπρας να ελπίζει ότι κάτι θα κάνει για αυτόν είναι το ΔΝΤ το οποίο δυστυχώς λόγω της διαφωνίας που είχε και με την κυβέρνηση και με την Ευρώπη δεν πηγαίνει για πέρα από το 21. Άρα μένει σε εκκρεμότητα η πραγματική, μεγάλη λύση για το χρέος. Για την ώρα θα προσγειωθούμε εδώ που είμαστε.\nΣΙΑ: Πάντως όλοι φοβούνται την τελευταία στιγμή μη χαλάσει κάτι, μεταξύ ΔΝΤ και Ευρωπαίων.\nΜΠΑΜΠΗΣ: Ε, αυτή τη στιγμή δεν υπάρχει λύση. Δυστυχώς οι τελευταίες πληροφορίες λένε ότι η προσπάθεια που έγινε να βρεθεί, δεν ευοδώθηκε. Δεν ξέρω τώρα όταν θα πάει με την ψήφο των βουλευτών στα χέρια ο κ. Τσακαλώτος αν κάτι καλύτερο καταφέρει, δεν φαίνεται να μπορεί να το πάρει. Το χειρότερο είναι ότι αυτή τη στιγμή τα έχει δώσει όλα. Έχει δώσει 3,5% πλεόνασμα, 1% πάνω από αυτό το πλεόνασμα, τα μέτρα για τις συντάξεις, 1% πάνω από το πλεόνασμα συν τα μέτρα για τις συντάξεις για να αλλάξει η φορολογία και έναντι αυτών περιμένουμε να βρεθούν χρήματα για να γίνουν και τα λεγόμενα αντίμετρα. Δεν έπρεπε να πάμε σε καμία περίπτωση πάνω από το 3,5% το οποίο είναι πάρα πολύ υψηλό. Έχει γίνει μια λανθασμένη στρατηγική και φοβάμαι ότι θα την πληρώσουμε εκτός κι αν σύντομα καταφέρουμε να την αλλάξουμε που είναι και η ευχή όλων…\nΑναρτήθηκε από nonews-NEWS στις 09:26


Ανησυχία στη Θάσο για τα 5 κρούσματα - Αναστέλλουν τη λειτουργία τους τμήματα σχολείων – Ειδησεογραφία από ΟΛΗ την Ελλάδα\nΑρχική Π.Ε. ΘΑΣΟΥ ΔΗΜΟΣ ΘΑΣΟΥ Ανησυχία στη Θάσο για τα 5 κρούσματα - Αναστέλλουν τη λειτουργία τους...\nΑνησυχία στη Θάσο για τα 5 κρούσματα – Αναστέλλουν τη λειτουργία τους τμήματα σχολείων\nΑνησυχία επικρατεί στο νησί της Θάσου μετά τα πέντε κρούσματα κορονοϊού τα οποία ανιχνεύτηκαν τις τελευταίες μέρες.\nΠρόκειται για μία μητέρα με τα δύο ανήλικα παιδιά της και ένα ζευγάρι Γερμανών τουριστών που βρίσκεται στο νησί για τις διακοπές τους.\nΗ μητέρα με τα δύο ανήλικα παιδιά της εμφανίζουν ήπια συμπτώματα τα οποία μοιάζουν με τον ιό της γρίπης. Σε τεστ έχει υποβληθεί και ο πατέρας για να διαπιστωθεί αν έχει νοσήσει καθώς έχει ξεκινήσει και ιχνηλάτηση των επαφών τους. Έλεγχος για πιθανά κρούσματα κορονοϊού έχει γίνει και στο Δημοτικό σχολείο και το νηπιαγωγείο στο οποίο φοιτούν τα δύο μικρά παιδάκια.\nΌσον αφορά τους Γερμανούς τουρίστες, αυτοί είναι καλά στην υγεία τους και βρίσκονται σε καραντίνα στο ξενοδοχείο αναφοράς. Τις επόμενες ημέρες αναμένεται να ξεκινήσουν την επιστροφή τους στη χώρα τους.\nΕξαιτίας των κρουσμάτων δρομολογούνται υγειονομικές εξελίξεις όσον αφορά εκπαιδευτικές και αθλητικές δραστηριότητες.\nΈτσι, μετά από εισήγηση των υγειονομικών Υπηρεσιών προς τη Διεύθυνση Πρωτοβάθμιας Εκπαίδευσης Καβάλας, αναστέλλεται από την Πέμπτη 15 Οκτωβρίου 2020 και για 14 μέρες η λειτουργία του Ε1 τμήματος του 1ου Δημοτικού Σχολείου του Λιμένα και από την Τρίτη 13 Οκτωβρίου 2020 και για 14 μέρες του 2ου (πρωινού) τμήματος του 2ου Νηπιαγωγείου του Λιμένα Θάσου.\nΕπίσης, η ακαδημία ποδοσφαίρου «Θεαγένης Θάσου» αναστέλλει τη λειτουργία όλων των αθλητικών δραστηριοτήτων της μέχρι και την Τετάρτη 21 Οκτωβρίου 2020 για τα τμήματα υποδομής, μέχρι να επανεξεταστεί η κατάσταση.\nΠροηγούμενο άρθροΠροτάσεις των Επιμελητηρίων ΑΜΘ επί του Προγράμματος Μη Επιστρεπτέας Ενίσχυσης της ΑΜΘ\nΕπόμενο άρθροΣήμερα στις 13:00 η κηδεία της μητέρας του Γιώργου Πατούλη


Giota's Diaries: Η Ευφροσύνη Λιακοπούλου για το "Μη με ξεχάσεις"\nΑναρτήθηκε από Γιώτα Παπαδημακοπούλου στις 7:06 μ.μ.\n4 σχόλια on "Η Ευφροσύνη Λιακοπούλου για το "Μη με ξεχάσεις""\nΣΥΓΚΙΝΗΘΗΚΑ! ΠΟΛΥ ΩΡΑΙΑ ΚΡΙΤΙΚΗ! ΠΑΝΤΑ ΕΠΙΤΥΧΙΕΣ ΓΙΩΤΑΚΙ ΜΟΥ!\nΤρυφερό κείμενο και πολύ ζεστό!Συμφωνώ με όσα λέει η Ευφροσύνη και ακόμα περισσότερο.Ξέρεις πόσο αγαπώ τον Ανδρέα και ξέρεις πόσο αγαπώ κι εσένα! <3\n@ Μαράκι μου, σ' ευχαριστώ πολύ! :)\n@ Χρύσα μου, κι εγώ σ' αγαπώ και το ξέρεις! <3


ΝΕΕΣ ΥΠΗΡΕΣΙΕΣ ΚΑΘΑΡΙΟΤΗΤΑΣ “Φροντίζουμε την γειτονιά σας”\nΈνα νέο πρόγραμμα με τίτλο: “Φροντίζουμε την Γειτονιά Σας” εγκαινιάζει ο Δήμος μας την ερχόμενη εβδομάδα.\nΤο πρόγραμμα φιλοδοξεί να προσφέρει οργανωμένη και ποιοτική φροντίδα στις γειτονιές της πόλης μας, αρχής γενομένης από τις πλέον απομακρυσμένες, αυτές δηλαδή που αισθάνονται “ξεχασμένες” από τις κεντρικές μας υπηρεσίες και κατά καιρούς το έχουν ζητήσει οι δημότες μας.\nΤην Τρίτη 3 Μαρτίου αρχίζει το φιλόδοξο αυτό πρόγραμμα, που θα επεκταθεί σε όλες τις γειτονιές, στην γειτονιά που περικλείεται από τους δρόμους Ιπποκράτους,Φειδίου, Ζαλόγγου, Μαρμαρά και Πατριάρχη Γρηγορίου του Ε΄ στην οποία θα δοθεί και σχετική ανακοίνωση.\nΤο μόνο που ζητάμε από τους πολίτες είναι την κατανόηση και την συνεργασία τους.\nΝοικοκυρεύουμε μέρα με τη μέρα την γειτονιά και την Πόλη μας.


Το ξύλο από τα ΜΑΤ είναι διαχρονικό…\nΓράφει ο Γιάννης Φασουλάς.\nΤο ότι οι χρυσαυγίτες έδρασαν στο συλλαλητήριο για το Μακεδονικό, δεν χωρά καμία αμφιβολία.\nΟι ομάδες κρούσης ήταν έτοιμες και το αποτέλεσμα ήταν αυτό που είδαμε στις τηλεοράσεις.\nΔηλαδή ΜΑΤ να χτυπούν….αναγκαστικά χρυσαυγίτες, και χρυσαυγίτες σε άλλα σημεία της Αθήνας να λυντσάρουν φωτορεπόρτερ που έχουν ξεσκεπάσει τη δράση τους. Και τον χώρο γύρω από το Σύνταγμα να γεμίζει ναζιστικά σύμβολα….\nΑυτό όμως που ακολούθησε στα διάφορα πάνελ στην τηλεόραση και στα ραδιόφωνα ήταν το κάτι άλλο.\nΈκπληκτοι !!! οι συμμετέχοντες στα πάνελ διαπίστωσαν ότι χημικά –ληγμένα μάλιστα– έφτασαν και στους διαδηλωτές που ήταν κάτω από την πλατεία.\nΚαι… φούντωσε η «ιερή αγανάκτησή» τους.\nΕίναι τα ίδια κανάλια, τα ίδια ραδιόφωνα, οι ίδιοι δημοσιογράφοι, οι ίδιοι πολιτικοί, που επιεικώς «έκαναν την πάπια» όταν σε κάθε διεκδίκηση εργαζομένων ή συνταξιούχων, τα ΜΑΤ έκαναν τα ίδια ή και χειρότερα (πχ τα χημικά σε εγκλωβισμένους στον σταθμό του μετρό πριν λίγο καιρό).\nΤην Κυριακή τα είδαν. Τις προηγούμενες εκατοντάδες φορές, ήταν απλώς ...Δευτέρα.\nΥποκρισία; Όχι μόνο. Σταθερή και διαχρονική πολιτική, όπως σταθερό και διαχρονικό –και σίγουρο- είναι το ξύλο και τα χημικά σε όσους διαδηλώνουν και διεκδικούν να ζουν σαν άνθρωποι.\nΞύλο και χημικά από δεξιές και «αριστερές» κυβερνήσεις.\nΞύλο και χημικά στους δάσκαλους, στους συνταξιούχους, στους φοιτητές, στους εργαζόμενους των ΟΤΑ, στο λιμάνι, στις Σκουριές, στον Βόλο και ων ουκ έστιν αριθμός….\nΞύλο και χημικά παντού.\nΜόνο που αυτό το –σίγουρο και πάντα «άφαντο» από τα διαπλεκόμενα ΜΜΕ– ξύλο…. «βγαίνει από τον παράδεισο», είναι «άγιο» και όχι «διαβολικό» όπως αυτό της Κυριακής.


Γυναικεία παπούτσια Μπότες Πορτοκαλί αγορά, προσφορές, Trekkinn\nΜπότες - Χρώμα: Πορτοκαλί ()\nΕξοικονομήστε χρόνο και χρήματα με τις αγορές σε trekkinn, το ηλεκτρονικό μαας outdoor κατάστημα. Σας δίνουμε πρόσβαση στις πιο πρόσφατες καινοτομίες της Μπότες από τις καλύτερες outdoor μάρκες, όπως Mammut.... Η ηλεκτρονικές αγορές δεν ήταν ποτέ ευκολότερες, όπως μπορεί να αποδειχθεί ρίχνοντας μια ματιά σε σχόλια των πελατών μας, που δημοσιεύθηκαν σε αναφορές μας outdoor άρθρα. Θα βρείτε πάντα την καλύτερη επιλογή Μπότες όταν ψάχνετε για μια ξεχωριστή γιορτή, για τα Χριστούγεννα, Μαύρη Παρασκευή, Cyber Δευτέρα, Γενέθλια, Ημέρα της Μητέρας, Ημέρα του Πατέρα, το Πάσχα ή για οποιοδήποτε άλλο λόγο. Στο trekkinn δεν χρειάζεται να αμφιβάλλετε καθόλου, εγγυόμαστε μια γρήγορη και ασφαλή ηλεκτρονική αγορά για όλους outdoor προϊόντων. Το ηλεκτρονικό μας κατάστημα trekkinn προσφέρει τη μεγαλύτερη επιλογή των Μπότες και είναι η καλύτερη επιλογή σας για να εξοικονομήσετε χρήματα. Οι επαγγελματίες μας και οι ειδικοί outdoor η ομάδα θα σας βοηθήσει να επιλέξετε το σωστό Μπότες μοντέλο που όχι μόνο ταιριάζει τις καθημερινές σας αλλά και τις οικονομικές ανάγκες σας. Ελέγξτε το τμήμα μας Γυναικεία παπούτσια ή χρησιμοποιήστε το πεδίο αναζήτησης για να βρείτε οποιαδήποτε Μπότες που θέλετε να αγοράσετε. Κάθε επιλογής σας θα επωφεληθεί από τα πλεονεκτήματα των ηλεκτρονικών κατάστημάτων μας για outdoor. Προσφέρουμε μια τεράστια ποικιλία outdoor προϊόντα για γυναίκες, άνδρες και παιδιά, τα πάντα μόνο με μερικά κλικ μακριά. Επίσκευθείτε trekkinn, το ηλεκτρονικό σας κατάστημα για outdoor προϊόντα και επιλέξτε το τέλειο προϊόν από την τελευταία μας Μπότες συλλογή. trekkinn είναι η καλύτερη επιλογή σας, αν αγαπάτε τον αθλητισμό, την ποιότητα και τις καλύτερες τιμές.


ΞΕΝ Οικ 20.1–20.15 (ΞΕΝΟΦΩΝ, ΟΙΚΟΝΟΜΙΚΟΣ)\n«Θα σου εξηγήσω αμέσως, Σωκράτη», είπε ο Ισχόμαχος. «Δεν οφείλεται στην εμπειρία ή στην άγνοια των γεωργών το να γίνονται κάποιοι εύποροι ή να παραμένουν φτωχοί. Ούτε και θα ακούσεις ποτέ να λένε ότι κάποιος γεωργός καταστράφηκε οικονομικά επειδή δεν έσπειρε καλά ή επειδή δεν έβαλε στη σειρά τα φυτά του, επειδή δεν γνώριζε το έδαφος και φύτεψε το αμπέλι σε άγονο χώμα ή γιατί δεν ήξερε ότι έπρεπε πρώτα να οργώσει καλά το χωράφι και μετά να σπείρει. Μάλλον θα ακούσεις ότι ο τάδε γεωργός δεν είχε σοδειά γιατί δεν φρόντισε να κάνει καλή σπορά ή να βάλει κοπριά στο χωράφι του. Κάποιος άλλος θα μάθεις ότι δεν είχε κρασί, γιατί δεν φύτεψε αμπέλια ή δεν φρόντισε αυτά που είχε φυτεμένα. Ή θα μάθεις, ίσως, ότι κάποιος δεν είχε λάδι ή σύκα γιατί δεν νοιάστηκε και δεν φρόντισε να έχει σοδειά. Αυτοί είναι οι λόγοι, Σωκράτη, που οι γεωργοί διαφέρουν μεταξύ τους και όχι, γιατί κάποιοι έχουν κάνει κάποια σημαντική ανακάλυψη πάνω στη δουλειά τους. Και οι στρατηγοί ακόμη διαφέρουν μεταξύ τους σε ορισμένα στρατιωτικά ζητήματα, όχι γιατί κάποιοι είναι πιο έξυπνοι, αλλά γιατί δείχνουν περισσότερη φροντίδα. Γιατί, όσα ξέρουν οι στρατηγοί τα ξέρουν ασφαλώς και οι πολίτες, αλλά κάποιοι ηγέτες τα εφαρμόζουν και κάποιοι όχι. Για παράδειγμα, όλοι ξέρουν ότι όταν ο στρατός προελαύνει σε εχθρική χώρα είναι προτιμότερο να προχωρεί συντεταγμένος για να μπορεί να αντιμετωπίσει με πλήρη ετοιμότητα ξαφνική επίθεση του εχθρού.\n»Ενώ λοιπόν όλοι το ξέρουν αυτό, άλλοι το εφαρμόζουν και άλλοι όχι. Όλοι ανεξαιρέτως γνωρίζουν ότι είναι καλύτερα να βάζουν φρουρές μπροστά από το στρατόπεδο ημέρα και νύχτα αδιαλείπτως. Δεν το εφαρμόζουν, όμως, όλοι. Και όταν πάλι προχωρούν μέσα από στενά μονοπάτια, όλοι ξέρουν ότι είναι προτιμότερο να καταλαμβάνουν από πιο πριν τα πιο καίρια σημεία. Αλλά δεν το κάνουν όλοι αυτό.\n»Έπειτα όλοι λένε πως η κοπριά είναι ωφέλιμη για τα σπαρτά και βλέπουν άλλωστε ότι γίνεται εύκολα. Όμως, παρόλο που ξέρουν πώς να την φτιάξουν και επομένως μπορούν να ετοιμάσουν μεγάλη ποσότητα, δεν φροντίζουν να το κάνουν όλοι οι γεωργοί. Κι ο θεός ρίχνει άφθονη βροχή και όλα τα κοιλώματα γίνονται τέλματα. Και η γη φυτρώνει πολλά αγριόχορτα, ο γεωργός όμως πρέπει να καθαρίζει πρώτα το χωράφι για να μπορέσει ύστερα να το σπείρει. Όσα ξεριζώνει πρέπει να τα ρίχνει στο νερό και με τον καιρό αυτά θα γίνουν θρεπτικά υλικά για τη γη. Γιατί, ποιο χορτάρι και ποιο χώμα μέσα σε στάσιμα νερά δεν γίνεται κοπριά; Πόση φροντίδα χρειάζεται η γη όταν είναι περισσότερο υγρή για την σπορά ή περισσότερο αλμυρή για τη φύτευση, αυτά είναι πράγματα που όλοι τα ξέρουν. Και ξέρουν επίσης πώς να διώχνουν το στάσιμο νερό ανοίγοντας χαντάκια και πώς αν ανακατέψουν το λασπώδες χώμα με άλλο ξερό χώμα, γίνεται το έδαφος λιγότερο αλμυρό. Κι όμως δεν φροντίζουν όλοι το ίδιο προσεχτικά αυτές τις λεπτομέρειες.\n»Αν πάλι κάποιος δεν γνωρίζει καθόλου τι μπορεί να παράγει η γη και δεν μπορεί να δει καρπό ή φυτό ούτε και να πληροφορηθεί από κάποιον τι μπορεί να χαρίσει η γη, δεν είναι τάχα πιο εύκολο σε κάθε άνθρωπο να μάθει τις ιδιότητες ενός χωραφιού παρά ενός αλόγου; Και δεν είναι πιο εύκολο να τα μάθει από έναν άλλον άνθρωπο; Γιατί δεν υπάρχει τίποτε που να μας το δείχνει η γη με σκοπό να μας κοροϊδέψει, αλλά μας δείχνει καθαρά όλα όσα μπορεί να παράγει και όσα όχι. Είναι επομένως φιλαλήθης.\n»Πιστεύω ότι η γη δοκιμάζει με τον πιο αποτελεσματικό τρόπο και τους καλούς και τους κακούς, αφού μας τα μαθαίνει όλα πολύ εύκολα. Δεν είναι δυνατόν όσοι δεν ασχολούνται με τη γεωργία να προφασίζονται πως δεν την ξέρουν, όπως εκείνοι που δεν ασχολούνται με άλλες τέχνες. Όλοι ξέρουμε πολύ καλά ότι όταν φροντίζουμε τη γη, αυτή μας προσφέρει απλόχερα τα αγαθά της. Όμως στη γεωργία η αργία είναι κατήγορος μιας οκνηρής ψυχής. Γιατί δεν μπορεί ένας άνθρωπος να ζει χωρίς να έχει τα αναγκαία, δεν αμφιβάλλει κανένας γι' αυτό. Όποιος δεν ξέρει άλλη προσοδοφόρο τέχνη αλλά δεν θέλει ούτε και να καλλιεργεί τη γη, τότε είναι φανερό ότι προτιμά να ζει με την αρπαγή, την κλεψιά, τη ζητιανιά ή ότι είναι άμυαλος».\n(Σωκρ.) Σ' αυτό τό σημείο, είπα εγώ· πώς λοιπόν συμβαίνει, αφού είναι τόσο εύκολη η εκμάθηση της γεωργικής τέχνης, κι όλοι ξέρουν εξ ίσου όσα πρέπει να κάνουν, πώς συμβαίνει, λέω, Ισχόμαχε, να μη βρίσκουνται όλοι στην ίδια μοίρα, μα, άλλοι να ζουν πλουσιοπάροχα και να 'χουν περισσεύματα, κι άλλοι να μη μπορούν να εξοικονομήσουν μήτε τ' απαραίτητά τους και να χρωστάνε κιόλας;\n(Iσχόμ.) Θα σου πω, Σωκράτη, είπε ο Ισχόμαχος. Δεν είναι βέβαια η επιστημοσύνη ή η ανεπιστημοσύνη αιτία που άλλοι γίνονται απ' τη γεωργία πλούσιοι κι άλλοι φτωχοί∙ ούτε θ' ακούσεις καμμιά φορά να λένε τέτοιο πράμα, πως καταστράφηκε παραδείγματος χάρη το σπιτικό του τάδε, γιατί δεν έσπειρε καλά ο ζευγολάτης, ούτε γιατί δεν φύτεψε κανονικά τις σειρές των φυτών, ούτε γιατί φύτεψε αμπέλι σε άγονο έδαφος, αγνοώντας το κατάλληλο γι' αμπέλι, ούτε γιατί δεν ήξερε πως είναι ωφέλιμο να κάμει όργωμα το χωράφι προετοιμάζοντάς το για τη σπορά, ούτε γιατί δεν ήξερε πως είναι ωφέλιμο να ρίξει κοπριά στη γη.\nΠιο συνηθισμένα, θ' ακούσεις τούτο· ο τάδε δεν πήρε σιτάρι απ' το χωράφι του, γιατί δεν γνοιάστηκε να το σπείρει ή γιατί δεν γνοιάστηκε να το κοπρίσει· ούτε κρασί έχει ο τάδε· γιατί δεν φρόντισε να φυτέψει αμπέλια και γιατί κείνα που έχει τα παράτησε στο έλεος του θεού. Ούτε λάδι, ούτε σύκα έχει ο τάδε· γιατί ούτε φρόντισε, ούτε φροντίζει να 'χει.\nΝα, αυτές τις διαφορές έχουν οι γεωργοί, Σωκράτη, κι έχουν και διαφορετική τύχη, κι όχι που λένε πως βρήκαν τάχα καινούργιες σοφίες στη δουλειά τους.\nΕίναι και στρατηγικά ακόμα έργα, στα οποία, άλλοι στρατηγοί ακολουθάνε καλύτερη τακτική κι άλλοι χειρότερη, όχι γιατί δεν έχουν τις ίδιες γνώσεις, μα γιατί δεν έχουν την ίδια έγνοια κι επιμέλεια. Γιατί εκείνα, που ξέρουν όλοι οι στρατηγοί, τα ξέρουν κι οι περισσότεροι ιδιώτες, μα όμως άλλοι τα εφαρμόζουν κι άλλοι δεν τα εφαρμόζουν.\nΠαραδείγματος χάρη αυτό, πως πρέπει δηλαδή, όταν βαδίζουν σ' εχθρικό έδαφος, να 'χουν πάρει διατάξεις μάχης, για να μπορούν να πολεμήσουν, αν παρουσιασθεί ανάγκη, όσο το δυνατό, αποτελεσματικώτερα, το ξέρουν όλοι. Όμως παρ' όλο που την ξέρουν όλοι αυτή την τακτική, άλλοι παίρνουν διατάξεις μάχης κι άλλοι όχι.\nΆλλο παράδειγμα: όλοι ξέρουν πως είναι καλύτερο να βγάζουν φρουρές μπρος στο στρατόπεδο και τη μέρα και τη νύχτα, όμως άλλοι βγάζουν κι άλλοι δε βγάζουν.\nΚι άλλο: όταν βαδίζουν μέσα σε στενοτόπια, σπάνια θα βρεθεί άνθρωπος, που να μη ξέρει πως είναι ωφελιμώτερο να προκαταλαβαίνουν τις επίκαιρες θέσεις. Κι όμως και γι' αυτό, άλλοι φροντίζουν να γίνεται έτσι, να προκαταλαβαίνουν δηλαδή τις επίκαιρες θέσεις, κι άλλοι δεν φροντίζουν.\nΈτσι κι οι γεωργοί∙ λένε όλοι πως είναι τέλειο πράμα η κοπριά για τη γεωργία και βλέπουν όλοι πως γίνεται μόνη της· κι όμως παρ' όλο που ξέρουν με λεπτομέρειες πώς γίνεται και παρ' όλο που μπορούν να φτιάνουν μπόλικη, άλλοι φροντίζουν και μαζεύουν κι άλλοι δεν δίνουν πενταράκι.\nΚαι φυσικά ο θεός ρίχνει από πάνω νερό κι όλοι οι λάκκοι γεμίζουν βούρκο, και η γη μάς δίνει ό,τι είδος κοπριά. Μα όμως πρέπει να καθαρίζει τη γη αυτός πού σκοπεύει να την σπείρει. Αυτά που βγάζει απ' τη μέση στο καθάρισμα, άμα τα ρίξει μες το νερό, με τον καιρό, μοναχά τους θα γίνουνε λιπάσματα, που τα θέλει η γη· γιατί ποιο πράμα, ποιο χώμα, βαλμένο μες στο στάσιμο νερό, δεν γίνεται κοπριά;\nΕπίσης τι καλλιέργεια χρειάζεται η γη, αν είναι πιο βαρική, απ' όσο πρέπει, για τη σπορά, ή αν είναι πιο αλμυρή, απ' όσο πρέπει, για φύτεμα, ολ' αυτά, τα ξέρουν όλοι οι γεωργοί· και πώς βγαίνει το νερό με χαντάκια, και πώς περιορίζεται η αλμύρα, αν ανακατώσουμε τα μη αλμυρά, υγρά και ξερά, μα όμως και γι' αυτά άλλοι φροντίζουν κι άλλοι δεν φροντίζουν.\nΚι αν ακόμα αγνοούσε κανείς, τι μπορεί να δώσει η γη, και δεν μπορούσε μήτε να δει τον καρπό της, μήτε το φυτό της, μήτε ν' ακούσει από κανέναν την αλήθεια γι' αυτήν, δε θα 'ταν πολύ πιο εύκολο για τον καθένα να μαθαίνει τις ιδιότητες της γης, απ' το να μαθαίνει τις ιδιότητες ενός αλόγου ή ενός ανθρώπου; Γιατί από μέρους της γης δεν υπάρχει τίποτε το απατηλό, απεναντίας, όλα, τι μπορεί και τι δεν μπορεί να δώσει, το λέει καθαρά και ξάστερα.\nΜου φαίνεται ακόμα η γη, πως βοηθάει να ξεχωρίζουμε θαυμάσια τους τεμπέληδες και τους εργατικούς, παρέχοντας όλα ευδιάκριτα κι ευκολομάθητα. Γιατί η γεωργία δεν είναι σαν τις άλλες τέχνες, που επιτρέπουν στους τεμπέληδες να προφασίζουνται πως δεν ξέρουν. Τη γη, την ξέρουν όλοι πως ευεργετεί, αν ευεργετηθεί.\nΗ αργία στη γεωργία είναι φανερός κατήγορος τεμπέλικης ψυχής∙ γιατί δεν μπορεί ποτέ να πείσει κανείς, μήτε τον εαυτό του, πως μπορεί να ζει χωρίς τα χρειαζούμενα για τη ζωή. Εκείνος, κατά συνέπεια, που δεν ξέρει καμμιά τέχνη προσοδοφόρο, και δε θέλει και να καταπιάνεται με τις γεωργικές, είναι φανερό, ή πως σκέπτεται να περάσει τη ζωή του αρπάζοντας, κλέβοντας και ζητιανεύοντας, ή πως είναι όλως διόλου ακαταλόγιστος.


Συνεδρίαση σχολικής επιτροπής Α/βάθμιας εκπαίδευσης 12/09/2017 :: Enosi-gonewn-virona\nΣυνεδρίαση σχολικής επιτροπής Α/βάθμιας εκπαίδευσης 12/09/2017\nΤην Τρίτη 12/09 και ώρα 15:00, συνεδρίασε στο δημαρχείο Βύρωνα η σχολική επιτροπή της Α/βάθμιας εκπαίδευσης. Την Ένωση μας εκπροσώπησαν τόσο ο εκλεγμένος αντιπρόσωπος μας Ντούβας Λουκάς, όσο και ο αναπληρωτής του Βαρσαγάκης Γιώργος.\nΤα θέματα ημερησίας διάταξης ήταν:\nΕΠΙΚΥΡΩΣΗ ΔΙΑΓΩΝΙΣΜΩΝ ΚΥΛΙΚΕΙΩΝ\nΕΞΟΥΣΙΟΔΟΤΗΣΗ ΝΕΩΝ ΔΙΕΥΘΥΝΤΏΝ ΓΙΑ ΑΝΑΛΗΨΗ ΧΡΗΜΑΤΩΝ ΑΠΟ ΤΡΑΠΕΖΑ\nWEB BANKING ΓΙΑ ΛΟΓΑΡΙΑΣΜΟΥΣ ΣΧΟΛΙΚΗΣ ΕΠΙΤΡΟΠΗΣ\nΑΙΤΗΜΑ Κ. ΚΑΡΡΑ <<ΠΕΡΙ ΠΑΡΑΧΩΡΗΣΗΣ ΧΩΡΟΥ>> ΤΟΥ ΣΧΟΛΕΙΟΥ ΓΙΑ ΤΗ ΛΕΙΤΟΥΡΓΙΟΥ ΤΟΥ ΣΧΟΛΙΚΟΥ ΣΥΝΕΤΑΙΡΙΣΜΟΥ.\nΤα 3 πρώτα θέματα, καθότι εντελώς τυπικά, έκλεισαν πολύ γρήγορα, με την ψήφιση τους από του συνόλου του σώματος.\nΌσον αφορά το αίτημα του 10ου Δημοτικού σχολείου για παραχώρηση χώρου του σχολείου με σκοπό τη λειτουργία σχολικού συνεταιρισμού, υπήρξαν έντονες αντιδράσεις από διάφορες πλευρές, ανάμεσα τους και από την Ένωση μας, σχετικά με τις προθέσεις ενός τέτοιου εγχειρήματος. Αποτέλεσμα της έντονης αντιπαράθεσης ήταν το επίμαχο αίτημα να μην εγκριθεί από την πλειοψηφία της Επιτροπής και να αποφασιστεί να επανασυζητηθεί εντός 20 ημερών. Η Ένωση μας ζήτησε και έλαβε το φάκελο του αιτήματος και δεσμεύεται ότι θα επιδιώξει ενημέρωση από τον σύλλογο γονέων και κηδεμόνων του 10ου Δημ. Σχολείου.\nΕκτίμηση της Ένωσης μας ύστερα και από επαφές με την Ομοσπονδία Γονέων Αττικής, είναι πως συστάσεις σχολικών συνεταιρισμών στα σχολεία, σκοπό έχουν να οδηγήσουν σε οικονομικά αυτοτελείς σχολικές μονάδες, "αποδεσμεύοντας" την κεντρική εξουσία από τις υποχρεώσεις της και οδηγώντας μαθηματικά σε σχολεία δύο ταχυτήτων, όπου η ποιότητα της παρεχόμενης εκπαίδευσης θα εξαρτάται από τα έσοδα του κυλικείου, την επιτυχία μιας γιορτής, την συγκέντρωση χορηγιών-δωρεών, των δραστηριοτήτων του Σαββατοκύριακου που θα γίνουν κι αυτές συνεταιριστική μονάδα του σχολείου. Εκτιμούμε πως τέτοιου έιδους κινήσεις θα πληθύνουν σύντομα και θα πρέπει να είμαστε σε θέση να αντιληφθούμε τον κίνδυνο και να αντισταθούμε σε όποια προσπάθεια ακύρωσης του δημοσίου και δωρεάν χαρακτήρα της εκπαίδευσης.\nΘα ακολουθήσει εκτενέστερη ενημέρωση, τόσο ειδικά για το ζήτημα του συγκεκριμένου αιτήματος που κατατέθηκε στη σχολική επιτροπή, όσο και γενικότερα για το νομοθετικό και όχι μόνο πλαίσιο των σχολικών συνεταιρισμών


Η μάχη της Αθήνας - eΚύπρος News\nΤετάρτη, 04 Δεκεμβρίου 2019 10:06\nΓράφει: Γιώργος Μαργαρίτης*\nΔεν χρειαζόταν ιδιαίτερη προσοχή για να διαπιστώσει κάθε παρατηρητής την βαθιά άβυσσο που χώριζε την απελευθερωμένη πρωτεύουσα σε δύο αντίπαλα στρατόπεδα. Tα κεντρικά συνθήματα που γράφονταν στους τοίχους ή που φώναζαν οι διαδηλωτές στους δρόμους ακολουθούσαν αποκλίνουσες κατευθύνσεις. Στο “Λαοκρατία” της μίας πλευράς και “Tιμωρία των προδοτών και δοσιλόγων”, απαντούσε το “Mεγάλη Eλλάδα” της άλλης. Στις συνοικίες κυριαρχούσε το EAM, στο κέντρο της πόλης η εξουσία μοιραζόταν. H ανησυχία, ο φόβος και η καχυποψία αναμιγνύονταν με την γενική χαρά. O απόηχος των γεγονότων της Πελοποννήσου -η αιματηρή διάλυση των Tαγμάτων Aσφαλείας από τον EΛAΣ- είχε προηγηθεί των ημερών της Aπελευθέρωσης. H εορτάζουσα πόλη ήταν ταυτόχρονα μία πυριτιδαποθήκη. Στα κεντρικά ξενοδοχεία, γύρω από την Oμόνοια, είχαν οχυρωθεί τα μέλη των “Eθνικών” οργανώσεων που, για την περίσταση, είχαν στη μεγάλη τους πλειοψηφία ενσωματωθεί στην “X” του συνταγματάρχη Γρίβα. Στις 15 Οκτωβρίου από εκεί πυροβόλησαν μία διαδήλώση του EAM: οκτώ νεκροί. Xρειάστηκε να επιστρατευθεί η παροιμιώδης πειθαρχία των εκατοντάδων χιλιάδων οργανωμένων μελών του EAM της Aθήνας για να μην εξελιχθεί το επεισόδιο σε γενικό λουτρό αίματος. H “αυτοσυγκράτηση” προστέθηκε στα συνθήματα των καιρών. H ισχνή παρουσία βρετανικών στρατευμάτων και η πολυήμερη καθυστέρηση της άφιξης της κυβέρνησης επέτεινε την αβεβαιότητα και την ένταση.\nKαθώς ξημέρωνε η Δευτέρα 4 Δεκεμβρίου, το κλίμα στην Aθήνα γινόταν ολοένα και περισσότερο βαρύ και ηλεκτρισμένο. Το αιματηρό κτύπημα των διαδηλωτών στο συλλαλητήριο του EAM της προηγουμένης προκάλεσε νέες συγκεντρώσεις διαμαρτυρίας όπου περίσσευε η οργή. H γενική απεργία παρέλυσε κάθε δραστηριότητα στο κέντρο της πόλης, η παροχή ηλεκτρικού διακόπηκε και, σε πολλές περιοχές, σταμάτησαν να λειτουργούν τα τηλέφωνα. Στον Πειραιά η εκφόρτωση των πλοίων σταμάτησε και τα περισσότερα από αυτά διατάχθηκαν να αγκυροβολήσουν έξω από το λιμάνι. Tον εκκωφαντικό θόρυβο των αεροπλάνων που πετούσαν σε χαμηλό ύψος ρίχνοντας φυλλάδια με τις διαταγές της βρετανικής στρατιωτικής διοίκησης, συμπλήρωναν οι φωνές και τα συνθήματα που αναπαράγονταν σε κάθε συνοικία από τα χωνιά των οργανώσεων, EAM, EΠON, KKE. Προοδευτικά νέοι ήχοι προστέθηκαν στους προηγούμενους. Πυκνοί πυροβολισμοί ξέσπαγαν γύρω από το κέντρο και στις συνοικίες της Aθήνας. Mέλη των «εθνικών» οργανώσεων και δοσίλογοι (στελέχη του κατοχικού κράτους και των Ταγμάτων Ασφαλείας) “υπό περιορισμό” σε κεντρικά ξενοδοχεία χτυπούσαν τις διαδηλώσεις του EAM που αυτή τη φορά συνοδεύονταν από ενόπλους. Tην ίδια στιγμή οι δυνάμεις του EΛAΣ της Aθήνας καταλάμβαναν τα αστυνομικά τμήματα και αφόπλιζαν τους αστυνομικούς - τις περισσότερες φορές χωρίς αντίσταση. Σε λίγες ώρες είχαν καταληφθεί 17 τμήματα και ο οπλισμός του προσωπικού τους προστέθηκε στα όπλα του EΛAΣ. Στο Θησείο και στα Πετράλωνα οι δυνάμεις του EΛAΣ συγκρούστηκαν με 500 περίπου μέλη της οργάνωσης “X” του Γρίβα. ‘Oταν η κατάσταση έγινε δύσκολη για τους τελευταίους, ισχυρά βρετανικά αποσπάσματα επενέβησαν για να τους απεγκλωβίσουν και να τους μεταφέρουν στο κέντρο της πόλης.\nOι Bρετανοί πίστευαν ότι, μετά από δέκα ημέρες συγκρούσεων, η μάχη πλησίαζε προς το τέλος της. O EΛAΣ δεν είχε πετύχει κανένα από τους βασικούς στόχους του ενώ οι βρετανικές και κυβερνητικές θέσεις είχαν σημαντικά ενισχυθεί. Oι απώλειες δεν ήταν ακόμα σοβαρές. Ως τις 15 Δεκεμβρίου οι Bρετανοί είχαν 63 νεκρούς (11 αξιωματικούς), 228 τραυματίες και 235 αγνοούμενους, αιχμαλώτους στα χέρια του EΛAΣ. O τελευταίος αντίθετα είχε χάσει -σύμφωνα με τις βρετανικές εκτιμήσεις- 4.000 μαχητές του από τους οποίους οι 2.900 ήταν αιχμάλωτοι στα χέρια των Bρετανών. Οι υπολογισμοί αυτοί πολύ λίγο ανταποκρίνονταν στην πραγματικότητα.\nΣτις 28 - 29 του μήνα οι Bρετανικές απώλειες άγγιξαν πλέον απαγορευτικά επίπεδα. Περισσότεροι από 1.500 είχαν τεθεί εκτός μάχης, από τους οποίους περισσότεροι από τους μισούς ήταν αιχμάλωτοι των οποίων η τύχη μπορούσε να δημιουργήσει περιπλοκές στις αναμενόμενες διαπραγματεύσεις. Aπό την άλλη πλευρά η συνεχώς αναμενόμενη κατάρρευση και φυγή του EΛAΣ αργούσε να έρθει. Aντίθετα οι δυνάμεις του τελευταίου είχαν δημιουργήσει δύο ισχυρές συγκεντρώσεις, μία στην Kυψέλη – Tουρκοβούνια – Πατήσια και μία στην Aκαδημία Πλάτωνος – Περιστέρι που απειλούσαν με ισχυρές αντεπιθέσεις κάθε προώθηση των Bρετανών.\nΟι συσχετισμοί είχαν όμως αποφασιστικά ανατραπεί υπέρ των Βρετανών. Στην Αθήνα βρίσκονταν πλέον τέσσερεις -ισοδύναμα πέντε- βρετανικές μεραρχίες, κάτι ανάμεσα σε 70 και 80.000 στρατιώτες. Επρόκειτο για μια στρατιά μεγαλύτερη σε όγκο από τις ιταλικές δυνάμεις που εισέβαλαν στην Ελλάδα τον Οκτώβριο του 1940 ή, αν θέλετε, πολλαπλάσια της στρατιωτικής δύναμη που η Βρετανία έστειλε στην Ελλάδα την άνοιξη του 1941 για να βοηθήσει στην αντιμετώπιση της γερμανικής εισβολής (περίπου 50.000 άνδρες, Αυστραλοί και Νεοζηλανδοί κυρίως). Επιπλέον η δύναμη του 1944 είχε ένα πρόσθετο χαρακτηριστικό, ενδεικτικό της βρετανικής αποφασιστικότητας. Η σύνθεσή της αποτελούνταν κυρίως από Βρετανούς και όχι από στρατεύματα των αποικιών ή των κτήσεων. Κάτι τέτοιο γινόταν για πρώτη φορά στη διάρκεια του παγκόσμιου πολέμου!\nΦωτογραφίες: Κέντρο, ο Γεώργιος Παπανδρέου με τον Βρετανό στρατηγό Σκόμπι (δεξιά) και οι Γερμανοί καταθέτουν στεφάνι στον Άγνωστο Στρατιώτη λίγες ώρες πριν την αποχώρηση τους από την Αθήνα (αριστερά). Κάτω, ο στρατηγός Σαράφης με τον επικεφαλής του Α. Σώματος Στρατού Ι. Πυρίοχο (αριστερά του) επιθεωρεί σώμα του αθηναϊκού ΕΛΑΣ. Δεξιά στην εικόνα ο καπετάνιος του σώματος Σπύρος Κωτσάκης ή Νέστορας\n* Ο Γιώργος Μαργαρίτης είναι καθηγητής Σύγχρονης Ιστορίας στο τμήμα Πολιτικών Επιστημών του Αριστοτελείου Πανεπιστημίου Θεσσαλονίκης – To κείμενο δημοσιεύθηκε πέρσι στο μεγάλο αφιέρωμα του «Ημεροδρόμου» για τα Δεκεμβριανά του 1944. Όλα τα κείμενα του αφιερώματος εδώ.\nΕλλάδα: Το τελευταίο αντίο στον Μανώλη Γλέζο\nΑκόμα ένας ασθενής με κορωνοϊό έλαβε σήμερα εξιτήριο από το Νοσοκομείο Αναφοράς\nΕπαγγελματίας υγείας του ΓΝ Πάφου, στα νέα επιβεβαιωμένα κρούσματα\nΥπουργός Υγείας: Μείνετε σπίτι, η κατάσταση είναι πολύ σοβαρή!\nΕλλάδα: 7 επιστημονικά ερωτήματα 200 υγειονομικών προς το υπουργείο Υγείας...


Οκτώ χρόνια από την απώλεια του Δημήτρη Βλάχου - Εφημερίδα Ημερήσια Ημαθίας\nΟκτώ χρόνια πέρασαν από την απώλεια του επί πέντε τετραετίες δημάρχου Νάουσας, Δημήτρη Βλάχου και διορισμένου περιφερειάρχη Δυτικής Μακεδονίας από το ΣΥΝ, την περίοδο της συγκυβέρνησης, στις αρχές της δεκαετίες του 90. Ο Δημήτρης Βλάχος υπήρξε ένα ιστορικό στέλεχος της ανανεωτικής αριστεράς, που είδε τον πατέρα του, πιτσιρικάς, μισοπεθαμένο, μετά από την «ανάκρισή» του στην «Ασφάλεια», που πήγε εξορία από τη χούντα της 21ης Απριλίου, υπήρξε πάντοτε οπαδός της συνεννόησης και του διαλόγου, έχοντας προσωπικά βιώματα, από τον εμφύλιο και τη δικτατορία, που χώρισε την πατρίδα μας στα δύο.\n«Η Ελλάδα έμπαινε τότε στη μεγάλη της νύχτα. Τις μεγάλες στιγμές της αντίστασης, τότε που όλα ή σχεδόν όλα ήταν αγνά και ξεκάθαρα, διαδέχονταν το σκοτάδι του εμφυλίου. Όπου όλα ήταν μπερδεμένα. Οι λίγες φωνές των ιδεολόγων χάθηκαν μέσα σε αλαλαγμούς των κάθε μορφής καιροσκόπων, των κάθε μορφής κοινωνικά απόβλητων, των ανοήτων των καθαρμάτων.\nΑπ΄ την άλλη μεριά το κράτος είχε περιέλθει στα χέρια των δοσιλόγων και των συνεργατών. Των ανθρώπων που ζητούσαν το αίμα των αγωνιστών. Το σκηνικό ήταν αριστοτεχνικά στημένο. Και η μεγάλη σφαγή άρχιζε».\nΣυγκλονιστική η περιγραφή του, στο αυτοβιογραφικό του βιβλίο με τίτλο «Η αναφορά μου», για την έναρξη του εμφυλίου πολέμου, από τις πληγές του οποίου ακόμη να συνέλθει η χώρα μας, έστω και αν έχουν περάσει 71 χρόνια από τη λήξη του. Ένα είναι σίγουρο πάντως. Ότι αν ζούσε ο Δημήτρης Βλάχος, δεν θα άντεχε φαινόμενα «νεοαυριανισμού» επιπέδου Πολάκη, που προσβάλλουν την ανανεωτική αριστερά του Κύρκου, του Μπανιά και των άλλων ιστορικών στελεχών του ΚΚΕ Εσ. και του ΣΥΝ, κατόπιν.\nΣε ηλικία 91 ετών έφυγε από τη ζωή ο ΓΕΩΡΓΙΟΣ Χ. ΟΣΛΙΑΝΙΤΗΣ\n13 Οκτ 2020 09:48


Posts 45\tτι ελκύει μια γυναικα σε εναν αντρα?\nΣιγουρα ακουγετε σαν θεμα κουτσομπολιστικου περιοδικου αλλα πραγματικα θα ηθελα να ακουσω τι θεωρει μια γυναικα σεξυ σε εναν αντρα\nτι την ελκυει?θα ηθελα να ακουσω αποψεις!!!\nPosts 1,532\tδεν ξερεις?\nαυτοκινητο πορτοφολι ... καταντια...\nPosts 45\tεχουν γινει τοσο ασχημα λες τα πραγματα?\nPosts 355\tBloodykate, άντρας ή γυναικα εισαι;\nΜάλλον γυναικα πρέπει να σαι και απορω με τις απαντησεις που δινεις\nReply With Quote 27-04-2012, 23:55\nPosts 1,532\tγυναικαρα με τα ολα της ειμαι ...\nαυτα που βλεπω λεω\nReply With Quote 27-04-2012, 23:57\nPosts 834\tOriginally Posted by BloodyKate\nγυναικαρα με τα ολα της ειμαι ...\nΚαι η ειλικρίνεια έχει το τίμημα της .....\nPosts 834\tOriginally Posted by kostas87\nΘα ακούσεις πολλα Κώστα .... περίμενε .....\nPosts 1,532\tOriginally Posted by Blue1\nBloodykate, άντρας ή γυναικα εισαι;\nνα μην απορεις.. ειναι καθε μερα ολα γυρω μας δεν βλεπεις? που ζεις?\nτι να υπερασπιστω τις γυναικες απο τη στιγμη που εχουν ξεφυγει και δεν συμβιβαζονται με τιποτα?\nReply With Quote 28-04-2012, 00:01\nPosts 355\tΔε γουσταρεις το χαρακτήρα των γυναικών; Στο έγραψα και στο άλλο ποστ, δε βλέπω καθολου δικαιολογητική σταση απέναντι τους. Τις λιθοβολεις ανελέητα όταν λες "πορτοφολι, αυτοκινητο". Καθε άνθρωπος θέλει το καλύτερο για τον εαυτό του με σκοπό την καλοπέραση. Γιατι οι άντρες δεν θέλουν γυναικα με πορτοφολι και αυτοκινητο; Μια χαρα τους πέφτει για να μην οδηγουν κιολας. 18 χρονια οδηγω, εγω όλο τους κανω τον σωφερ. Επίσης έχει γεμισει ο κοσμος προικοθήρες, ιδιαιτερα τωρα με τη κριση. Να μου πεις ότι οι άνθρωποι, άντρες-γυναικες, ειναι γενικά συμφεροντολόγοι να το παραδεχτώ. Αλλά συ τα ριχνεις στις γυναικες. Ειναι άδικο.\nΈνταξη υπάρχουν και σωστές γυναίκες , δέν ειναι έτσι για όλες .\nPosts 45\tειμαι ολος αυτια και πολυ περιεργος να ακουσω αποψεις.τωρα οσο αφορα τα λεφτα και την καταντια νομιζω πως κοπελα που ελκυετε απο αυτο δε εχει γνωρισει και τιποτα καλο στη ζωη της και ειναι κριμα.και αντρας που νομιζει οτι ετσι θα κερδισει γκομενα σε πιο σοβαρο επιπεδο περα απο μια βραδια η για διασκεδαση γελασμενος.γνωμη μου\nPosts 834\tOriginally Posted by Blue1\nΔε γουσταρεις το χαρακτήρα των γυναικών; Στο έγραψα και στο άλλο ποστ, δε βλέπω καθολου δικαιολογητική σταση απέναντι τους. Τις λιθοβολεις ανελέητα όταν λες "πορτοφολι, αυτοκινητο". Καθε άνθρωπος θέλει το καλύτερο για τον εαυτό του με σκοπό την καλοπέραση. Γιατι οι άντρες δεν θέλουν γυναικα με πορτοφολι και αυτοκινητο; Μια χαρα τους πέφτει για να μην οδηγουν κιολας. 18 χρονια οδηγω, εγω όλο τους κανω τον σωφερ. Επίσης έχει γεμισει ο κοσμος προικοθήρες, ιδιαιτερα τωρα με τη κριση. Να μου πεις ότι οι άνθρωποι, άντρες-γυναικες, ειναι γενικά συμφεροντολόγοι να το παραδεχτώ. Αλλά συ τα ριχνεις στις γυναικες. Ειναι άδικο.\nΣωστο και αυτο , έτσι ειναι ....\nReply With Quote 28-04-2012, 00:10\nPosts 1,532\tOriginally Posted by Lampros\nφυσικα και δεν ειναι ολες λαμπρο αν ηταν ολες θα ντρεπομουν να σκασω μυτη εξω απο το σπιτι μου :Ρ\nReply With Quote 28-04-2012, 00:14\nPosts 45\tκοιτα απο τι μια εχεις δικιο ΒloodyKate απα την αλλη φταινε και οι αντρες που εχουν γινει χεστηδες και δε πατανε ποδι και αφησαν πολυ αερα.δε ενοω τον αντρα βαρυ πεπονι και βαρυμαγκα αλλα σε μερικα θελει να δειχνεις χαρακτηρα.(αυτο προυποθετει να εχεις βεβαια).οταν απο φοβο μην χασεις μια γκομενα χανεις την αξιοπρεπεια σου πως να μην παρει αερα η γυναικα?οταν ενδειδεις σε ψυχολογηκες απειλες πως να μην το εκμεταλευτη?ειναι γυναικες και σιγουρα με δυο τρια παιχνιδακια κερδιζουν οποιον θελουν.εκει ακριβος ενας αντρας πρεπει να βρει εναν τροπο να ξεχωρισει\nμα τι προσπαθεις να κανεις? να μου πας κοντρα? να μου αλλαξεις αποψη? δεν με ενδιαφερει εσυ κοπελια μπορει να μην εισαι ετσι να μην κοιτας το πορτοφολι και το αυτοκινητο δεν με νοιαζει κιολας αλλα στην πλειοψηφια τους οι γυναικες εχουν ξεφυγει οπως ειπα και πριν\nBy Gypsy Cello in forum Οικογένεια, σχέσεις, σεξουαλικότητα\nΓυναίκα εναντίον Αντρα !!\nBy Kleiw in forum Γενικά\nLast Post: 14-11-2007, 17:57\nΕπιτέλους πιστεύω στη φιλία άντρα με γυναίκα\nBy Tασος in forum Οικογένεια, σχέσεις, σεξουαλικότητα\nLast Post: 09-02-2007, 14:58


Alpina Hotel - Gudauri, 3*, Γεωργια\nΣυντεταγμένες Γεωγραφικό Μήκος: 44.478\nΓεωγραφικό Πλάτος: 42.4779\nΤο ξενοδοχείο "Alpina" χτίστηκε το 2014 και βρίσκεται πεντακόσια μέτρα από τις κύριες πίστες του σκι του Gudauri. Το "Alpina" προσφέρει 64 άνετα δωμάτια με όμορφη θέα, ένα εστιατόριο με νόστιμα πιάτα της γεωργιανής και ευρωπαϊκή κουζίνας, ένα σαλόνι και ένα μπαρ στη βεράντα με ένα ευρύ φάσμα αλκοολούχων και μη αλκοολούχων ποτών με φόντο την μουσική. Έαν κουραστείτε από τις υπαίθριες δραστηριότητες, μπορείτε να επισκεφθείτε το κέντρο διασκέδασης μας, όπου θα έχετε την ευκαιρία να παίξετε μπιλιάρδο, βελάκια, ή να επιλέξουν ένα ευρύ φάσμα των video games.\nΦώτο - Alpina Hotel 3*\nΤο ξενοδοχείο βρίσκεται στην Gudauri, μισή ώρα με το αυτοκίνητο από την Τιφλίδα. 5 λεπτά με τα πόδια από το λιφτ γόνδολα.\nΣύνολο 64 δωμάτια: Standard Δωμάτιο και Connected Room. Το μέσο μέγεθος του δωματίου - 14m2.\nΔωμάτια: 1 διπλό ή 2 μονά κρεβάτια, τηλέφωνο, τηλεόραση με επίπεδη οθόνη και καλωδιακή τηλεόραση, προϊόντα περιποίησης (σαμπουάν, αφρόλουτρο, σαπούνι), παντόφλες, δωρεάν Wi-Fi, καθημερινή υπηρεσία καμαριέρας, πρωινό (μπουφέ).\nΠαρόμοια Ξενοδοχεία Freerider Hotel